
Vorbirea de deschidere 


ținută de vice-prezidentul A. Dârseanu la aduna- 
rea generală a Asociaţiei, în Sibiiu, în 12 Octom- 
vrie n. 1909. 
Excelenţă, Inalt Prea sfințite Părinte! 
Doamnelor şi Domnilor! 

Sunt abia 4 ani, de când Asociaţia noa- 
stră s'a întrunit mai pe urmă în acest oraş, cu 
prilejul deschiderii sărbătoreşti a clădirei, în 
care ne aflăm in aceste clipite. De atunci adu- 
nările generale ale însotțirii noastre culturale s'au 
ţinut în 3 puncte extreme ale regiunilor locuite 
de Români în această patrie: în Brașov, în Bis- 
trița şi In Şimleul-Silvaniei. 

Dacă însă de astădată, în urma mai multor 
împrejurări a trebuit să părăsim punctele măr- 
ginașe şi să ne întrunim de nou în obârşia Aso- 
ciaţiei noastre, avem cel puţin multumirea, că 
putem fi din nou în locul acela, de unde a por- 
nit acest isvor dătător de vieaţă, menit a reim- 
prospătă sufletește întreg neamul nostru din 
această patrie, ne putem înfăţişă mai cu înles- 
nire înaintea ochilor noştri sufleteşti figurile acelor 
bărbaţi vrednici, cari Pau scos la iveală şi i-au 
dat curs prin veacuri și generaţii, le putem ju- 
decă mai bine intenţiile, le putem preţul după 
cuviinţă meritele, şi însuflețindu-ne de exemplul 
lor, vom căută să urmăm şi noi p? calea des- 
chisă de dânşii. In deosebi avem prilegiu a ne 
aduce aminte de bărbatul acela epocal, căruia 
o parte mare din poporul nostru are a-i mulţămi 
aşa de mult, care a stat la leagănul Asociaţiei 
noastre, ocrotind-o cu braţul său părintesc și 
arătându-i calea, ce avea să o urmeze în viitor, 
şi dela nașterea căruia sa implinit nu de mult 


o sută de ani. 
Eră înainte de aceasta cu aproape o jumă- 


tate de veac. Poporul nostru, trezit din „somnul 
cel de moarte* prin zguduirea produsă de cu- 
rentul electric al anilor vijelioși 1848/9, căută 
să-şi asigure şi el în această patrie o poziţie 
vrednică de numărul şi de destoinicia lui. Con- 
vins, că numai prin luminarea minţii îşi poate 
eroi un viitor mai fericit, el aduse pe altarul 
ştiinţei şi al culturei jertfe neaşteptat de mari 
pentru un popor abiă scăpat de iobăgie, și pe 
timpul absolutismului de 10 ani, ce urmă după 
suprimarea Revoluţiunei, el ridică în toate păr- 
tile ţării institute de învăţământ mai mari şi mai 
mici, care începură a lumină întocmai ca seara 
stelele pe cer. Teascurile, oprite atâta vreme 
pentru Români, începură a se pune în mişcare 
şi ici coleă începu a se ivi câte o cărticică, câte 
un calendar sau câte o gazetă românească. In- 
treagă vieaţa socială, economică și culturală a 
poporului nostru se puteă asămănă cu un părău, 
care simțind razele călduțe ale soarelui de pri- 
măvară, își desbracă cojocul său de ghiaţă şi 
pornește năvalnic, vesel şi. plin de încredere, 


la vale. 
In acele clipite de redeșteptare naţională 


o seamă de bărbaţi, cei mai mulţi oameni tineri, 
voind a grăbi și mai mult sborul de înaintare 
al poporului lor şi a întruni spre același scop 
nizuinţele neamului întreg, care lucraseră până 
acum izolate, se gândiră la înfiinţarea unei în- 








soţiri obşteşti româneşti, care să aibă ca scop 
sprijinirea tinerei literaturi naţionale şi răspân- 
direa culturei în straturile cele mai mari ale po- 
porului, şi la care să poată luă parte ori care 
Român cu tragere de inimă pentru înaintarea 
nearnului său, fără deosebire de stare socială şi 


de confesiune. 
Erà o idee nouă aceasta, o idee, care mul- 


tora li-se va fi părut în timpul acela îndrăsneaţă 
şi grea de îndeplinit, mai cu seamă ştiindu-se 
că împrejurările: vitrige ale trecutului îi impărţise 
pe Români- in-dGuă tabere, care rar avuseră 
prilegiu a se regăsi una pe alta, ca bunăoară în 
măreţele zile din primăvara anului 1848. Erà 
însă la tot cazul o idee fericită, o idee mântui- 
toare, care trebue să ne fie program pentru toate 
timpurile, o idee, care în adevăr merită să fie 
adusă la indeplinire. 

Dar pentruca această idee să se poată în- 
trupă, eră lipsă de o minte conducătoare, de un 
bărbat cu vază, care să ia în mânile sale con- 
ducerea întreprinderii plănuite şi care să mijlo- 
cească recunoaşterea ei din partea autorităţilor 
politice mai înalte, ceeace nu eră uşor de obţi- 
nut în timpurile acelea de guvernare aspră, când 
libertăţile publice erau suspendate şi când ori şi 
ce mișcare socială sau politică era urmărită cu 
ochi de Argus. 

Privirile tuturor se îndreptară de sine în 
acele clipite spre marele Arhiereu Andreiu Şa- 
guna, care dăduse dovezi aşa de strălucite de 
bhărbăţie şi de pricepere în vălmăşagul anilor 
1848/9, care lucrase cu aceeaşi energie în cursul 
Domniei absolutistiee pentru inaintarea poporului 
său şi a bisericei sale, şi care se bucură de o 
trecere deosebită în cercurile cele mai înalte po- 
litice, cunoscut fiind ca unul din sfetnicii cei mai 
de încredere ai Coroanei, 

Și Şaguna, înțelegând insemnătatea ideii, 
ce băteă la poarta vieţii, nu stete un minut pe 
gânduri, ci indată se puse în serviciul ei, cu 
toată bărbăția și cu toată seriozitatea, ce-l ca- 
racterizau. El puse numele său alături de al 
nemuritorului Arhiepiscop şi Metropolit Alexandru 
Sterca Şuluţiu în fruntea petiţiei din 10 Maiu 
1860, adresată Locotenenţei transilvane şi sub- 
scrisă de 171 bărbaţi de ambele confesiuni, 
preoți şi mireni, prin care se cereă voie pentru 
ţinerea unei adunări consultative în vederea în- 
temeierii societăţii plănuite şi în care se accen- 
tuiază încă la început adevărul: „Nu sufere nici 
o îndoială, că fundamentul întâi al înflorirei fie- 
cărui stat este cultivarea morală şi luminarea 
poporului, şi bunăstarea lui prin astea condiţio- 
nată“ ; la invitarea lui, trei fruntaşi ai neamului: 
nemuritorii Gheorghe Barit şi Timoteiu Cipariu, 
precum şi venerabilul domn loan Pușcariu, ooto- 
genarul de astăzi, de care ne bucurăm că-l 
vedem încă in viaţă, au lucrat trei proiecte de 
statute, din care Șaguna însuș a combinat unul, 
pe care l-a înaintat prin Guvernul provincial 
transilvan Cancelariei aulice spre orientare pentru 
concederea adunării de constituire; sub condu- 
cerea lui se ţinu în zilele de 9—11 Martie v. 
1861 această adunare, numită „conferinţă“, în 
care se desbătură și se votară normele funda- 
mentale ale însoţirei noastre, care rămaseră în 
vigoare până în anul 1897, şi după ce aceste 














norme primiră aprobarea Prea Înaltă, tot sub 
conducerea lui se ţinu aici.în Sibiiu, în zilele 
de 23—26 Octomvrie v. 1861, prima Adunare 
generală a nouei însoţiri culturale, în care se 
înseriseră cei dintâi membri ai ei, se făcu în 
consonanţă cu Statutele, constituirea ei pe trei 
ani de zile, alegându-se ca primul preşedinte al 
ei însuş Şaguna, iară ca vicepreşedinte eruditul 
canonic Timoteiu Cipariu, se numiră câţiva băr- 
baţi meritaţi, români şi străini, ca membri ono- 
rari, iară zelosul Gherghe Bariț, ales cu unani- 
mitate ca prim-secretar, prezentă o serie de pro- 
puneri pentru activitatea literară viitoare a So- 
cietăţii acum inaugurate. 

Aşa se începură, sub conducerea marelui 
şi în veci neuitatului Arhiereu, lucrările Asocia- 
tiei noastre, la inceput în cadre de tot modeste, 
din cauza lipsei de mijloace materiale, iară mai 
târziu cu o intensitate din ce în ce mai mare, 

In vara anului 1862 Şaguna conduse me- 
morabila Adunare din Brașov, împreunată cu o 
expoziţie de manufacturi, prima expoziţie romà- 
nească în ţara noastră şi, poate, şi dincolo de 
munți, iară în vara anului 1866, chemat din nou 
la cârma tinerii Asociaţii, conduse adunarea din 
Alba-lulia, unde. întocmai ca la Brașov, ambii 
Arhipăstori ai bisericilor române din patrie se 
aflau unul lângă altul, în mijlocul credincioşilor 
lor, doritori de înaintare. 

Astfel nemuritorul Arhiereu, dela naşterea 
căruia s'a împlinit inainte cu câteva luni 100 
de ani, a condus primii paşi ai însoţirii noastre 
culturale, dându-i duh din sufletul său înalt şi 
plin de înţelepciune, încălzind-o cu căldura 
inimei sale doritoare de bine și ocrotindu-o de 
toate piedecile şi primejdiile, ce i-s'ar fi putut 
ivi în cale. 

El, care in anii 1860—1865 a desfăşurat o 
activitate atât de mare politică, care tocmai în 
timpul acesta lucră fără preget pentru regene» 
rarea bisericii sale şi pentru emanciparea ei de 
sub jugul străin, totuş află vreme şi pentru şe- 
dințele Comitetului central al Asociaţiei, cari se 
țineau într'o modestă sală a seminarului și nu 
pregetă a da toată băgarea de seamă şi unor 
lucruri, care altora, poate, li s'ar fi părut de pu- 
țină însemnătate, ca de pildă conferirea stipen- 
diilor pentru tinerii dela. școlile mai înalte, aju- 
torării meseriașilor, sau fixării vre-unui modest 
premiu pentru vre-o publicaţie de interes obştesc. 

Dar oamenii mari se cuaose de obiceiu 
tocmai după seriozitatea, cu care tractează chiar 
şi lucrurile mici. 

Ce priveşte chipul, cum înţelegeă Şaguna 
menirea Asociaţiei, entuziasmul său pentru dânsa, 
încrederea ce o aveă în viitorul ei, dar totodată 
şi aşteptările, ce le aveă dela ea, toate acestea 
le vom cunoaşte mai bine, dacă vom receti cu 
băgare de seamă vorbirile ţinute de dânsul cu 
prilejul diferitelor adunări, pe cari le-a condus. 

Astfel la deschiderea conferenţei prealabile 
pentru întocmirea Statutelor, din Martie 1861, 
pornind dela adevărul, că omul, dacă voiește să 
se simtă fericit, trebue să cultiveze puterile sale 
trupeşti şi intelectuale, vorbeşte astfel: „Este 
aşadară lucru prea firesc, că noi ştiind chemarea 
noastră ca oameni sociali şi cunoscând trebuin= 
tele noastre, precum şi auzind şi înțelegând 

glasul cel puternic al veacului civilizat, în care 
trăim, nu putem negligă acea datorie, cu carea 
suntem deobligaţi cătră noi înşine şi cătră toţi 
aceia, cari ne stau mai deaproape, adecă cătră 
connaţionalii şi compatrioţii noștri. Noi... simțim 
în noi o putință de a ne perfecționă pre noi şi 
pre ai noştri prin mijloacele hbertăţii naţionale, 
şi spre a ajunge aceea, ne-am hotărit a ne con- 
solidă într'o asociaţiune bine organizată, care 'şi 
face sieşi de problemă promovarea. literaturii şi 
culturii poporului nostru român, precum şi Inain- 
tarea industriei şi a agriculturei în sînul naţiei 
noastre“: 


Convingerea lui despre valoarea culturii şi 
despre trăinicia monumentelor spirituale o es- 
primă in aceeaş vorbire în următoarele cuvinte 
caracteristice: „Totuş eu intr'acolo 'mi dau pă- 
rerea mea, că monumentele materiale ale unui 
period cult se pot nimici prin mâni barbare şi 
o nație liberă se poate lipsi de libertate prin 
nişte legi draconice; însă monumentele spirituale 
şi moravurile cele morale, precum şi valoarea lor, 
rămân pentru toți timpii nerăsturnavere, căci 
acestea sunt mai pre sus de ori-ce putere silnică 
şi fizică; de ele nu se poate atinge mâna barba- 
rului; furul mu le poate furà; moliile nu le pot 
mânca, “ 


Şi de oare-ce însoțirea, ce eră în formare, 
aveă de scop înaintarea spirituală a poporului 
român, el li promite din partea sa tot sprijinul, 
încheiând vorbirea sa cu cuvintele: „In sfârșit 
din parte-mi mă oblig, că voiu sprijini scopul 
Asociaţiunii noastre, încât va sta în puterile 
mele, căci ac} voiu fi norocos a auz) sunetele cele 
dulci ale limbei mele materne, care de străini nu 
sau invrednicit de atenţiune, însă acelea cu 
atâta mai scumpe sunt inimei mele!“ 


lar adunarea din Oetomvrie 1861, prin 
care s'a inaugurat activitatea Asociaţiei aşa de 
mult dorite, el o deschide printr'un însuieţit cu- 
vânt, pe care-l începe astfel: „Iată, domnilor, a 
sosit ziua cea dorită pentru înfiinţarea unei Aso- 
ciaţiuni, carea să aibă de problemă „literatura 
română și cultura poporului român“. Mărturisese 
sincer convingerea mea, că eu problema Asocia- 
țiunii noastre o caracterisez pe cât de nobilă şi 
frumoasă şi unică în feliul său astăzi în întreaga 
naţiune din toate părţile, unde se află ea, pe 
atâta şi de serioasă şi grea, pentrucă cere o per- 
severanţă de fer şi un sacrificiu din inimă.“ 





„TARA NOASTRA“ 





El recomandă tinerei insoţiri susţinerea le- 
găturilor cu trecutul şi membrilor ei recuno- 
ştinţă faţă cu bărbaţii meritaţi, cari şi mai "nainte 
au ostenit pentru luminarea poporului nostru, zi- 
când: „~ Deşi Asociaţiunea noastră este cea 
dintâiu în felul său la noi, totuşi vocea trecu- 
tului ne spune, că pe lângă aceea, că până 
astăzi n'am avut nici-o Asociaţiune formală și 
din partea Statului recunoscută şi aprobată, carea 
s'ar fi ocupat cu literatura română şi cultura 
poporului, zic pe lângă toate acestea, totuşi au 
fost bărbaţi români singuratici, cari prin serie- 
rile lor şi edarea acelora la iumină sau me- 
ritat prea mult pe terenul literaturii române şi 
cultivarea poporului. Astfei de bărbaţi naţionali 
binemeritaţi pentru cultura literaturii române şi 
cultivarea poporului român am avut noi şi până 
acum, şi îi avem şi astăzi pretutindeni, pe unde 
se află națiunea noastră. Așa-dară aducerea 
aminte de aceşti bărbaţi români binemerilaţi reco- 
mand eu Asociaţiunei.“ 

Şi termină cu următoarea inimoasă Imbăr- 
bătare: „Domnilor, masa dulcei maicii noastre 
este pregătită pentru oaspeţi mulţi; maica noa- 
stră a fost până acum îmbrăcată în doliu, dar 
de acum inainte se îmbracă ea în haină de 
nuntă şi pofteşte la masă pe toţii fiii săi, ca să 
strălucească şi ea în şi cu casa sa, și să fnno- 
iască pe fiii săi, precum se înnoiesc tinereţele 
vulturului 1% 

Iar la sfârşitul adunării rostește aceste miş- 
cătoare, înțelepte şi profetice cuvinte: „Ne-am 
adunat în caritate; ne despărţim în caritate. Dea 
Dumnezeu, ca până la capătul veacului să fie 
tot aşa! Să ne mai întâlnim la masa mamei 
noastre comune; să ne îndulcim de limba, na- 
ţionalitatea și de toate, câte sunt ale Românului. 
— Luaţi seama, în ce momente şi tù care epocă 
vieţuim!... Popoarele mai "nainte au putut trăi 
fără literatură; iară astăzi așa ceva este curat 
peste putinţă. —  Feudalismul aristocratic s'a 
delăturat prin desvoltarea puterii morale şi cu- 
noaşterea legilor fireşti; a păşit în locul aceluia 
egalitatea de drepturi şi egala îndreptăţire. Să 
nu uităm însă, că puterea minții şi a geniului, 
ştiinţele şi artele sunt, care în zilele noastre dau 
popoarelor tărie şi le asigură viitorul!“ 

Aşteptările, ce le nutriă în inima sa ma- 
rele Arhiereu faţă de tânăra Asociaţie, se pot 
vedea bine din cuvântul său de deschidere, ţinut 
în 16 Iulie v. 1862 la adunarea generală din 

Braşov în care, după ce vorbește de alipirea 
tradiţională a Românilor faţă de graiul lor stră- 
moşesc şi despre nizuinţele lor din timpurile mai 
nouă de a înaintă în cultură, urmează astfel: 
„De aceea tare cred, că sub scutul unor ase- 
menea convingeri corecte şi principii sănătoase, 
precum am amintit mai sus, va spori desigur 
literatura şi cultura poporului român peste toată 
aşteptarea și Asociaţiunea va vedeă toate aşiep- 
tările sale coronate cu succesul dorit, pentru-că 
nu vor trece multe zeci de ani, şi vom vedea 
literatura limbei noastre ia asemenea grad de 
cultură cu celelalte limbi culte; școalele şi in- 
stitutele literare, ca unicele mijloace de cultura 
naţiunei le vom vedeă și noi în stare înfloritoare; 
vom vedeă satele şi oraşele române regulate și 
înaintate; nu vor trece multe zeci de ani, şi 
vom vedeă acolo grădini şi holde frumoase cul- 
tivate, bogate de pomi fructiferi, unde până eri 


alaltăeri erau numai pălămide şi alte erburi săl- 
batice; nu vor trece multe zeci de ani şi ne 


vom bucură, văzând economia raţională la plu- 
garii noştri, înflorirea artelor şi a tot felul de 
măestrii la Românii noştri... Pe scurt, nu vor 
trece multe zeci de ani şi națiunea română va 
fi regenerată și întinerită în puterile sale inte- 
lectuale, industriale şi materiale, pentru-că na- 
țiunea este setoasă după cultură şi luminare, iar 
membrii acestei Asociaţiuni nu vor cruţă nici un 
sacrificiu, ce ar condiţionă un viitor mai fericit 
şi proprăşirea naţională !“ 


lată cum înţelegea Șaguna menirea Aso- 
ciaţiunii noastre; iată ce așteptări mari, — poate, 
chiar prea mari, dar în tot cazul explicabile în 


acel timp de avânt national, — aveă el dela ea; 
eată, ce câmp larg de activitate desfăşură el 


inaintea ochilor acelora, cari se înrolaseră sub 
steagul ei pururea biruitor! Şi dacă astăzi, după 
aproape 50 de ani, suntem încă departe de re- 
alizarea prevestirilor ademenitoare, cuprinse în 
aceste cuvinte menite a îmbărbătă şi pe care 
am îndrăsnit a le reaminti şi cu altă ocaziune, 
vina nu este numai a noastră, ci în mare parte 
a împrejurărilor, care de atunci s'au schimbat 
în multe privinţe, şi, poate, nu tocmai în favoru 
nostru. 

Aceasta însă nu trebue să ne descurajeze 
în nizuintele noastre, ci dimpotrivă să ne înbăr- 
băteze, căci valoarea unui om, cât şi a unui 
popor, se arată tocmai în energia, cu care știe 
birui piedicile ce-i stau in calea sa spre înain- 








FOILETOII. 


OO NI II 








CEZAR ES BAUDELAIRE. 
— Traduceri în proză. — 
Vampirul. 
Tu care-ai pătruns, ca o lovitură de cuţit, 
în inima mea plângătoare; tu care, puternică 
asemeni unei cete de diavoli, nebună şi impo- 
dobită îţi făcuși din sufletul meu înjosit, patul 
şi moşia ta ; ticăloasă căreia m'am legat ca osân= 
ditul de lanţ, ca jucătorul încăpăţinat, de joc, 
ca bețivul de clondir, ca stârvul de viermi, 
— Blestemată, fii blestemată ! 


Am rugat paloşul sprinten să-mi recâștige 
libertatea, şi-am spus otravei viclene să-mi ajute 
laşitatea. Vai, otrava și paloşul m'au disprețuit 
şi mi-au spus: 

„Nu ești vrednic să fii scos din robiaţi 
blestemată, netrebnicule! Dacă sforţările noastre 
te-ar scăpă de stăpânirea ei, sărutările tale ar 
reinviă cadavrul vampirului tău!“ 


Remușcări postume. 

Când vei dormi, frumoasa mea întunecată, 
în fundul unui monument clădit în marmoră 
neagră, şi când nu vei aveă în loc de casă şi 
culcuș, decât o pivniţă umedă, decât un şanţ 
adâncit; 





Când peatra, apăsându-ţi pieptul fricos şi 
coapsele tale 'mlădiate de-o lene fermecătoare, 
iti va împiedecă inima să mai bată şi să mai 
voiască, şi picioarele să-şi mai urmeze drumul 
lor nebunatec. 


Mormântul, duhovnic al visului meu ne- 
sfârşit (căci mormântul înţelege-va întotdeauna 
pe poet), în timpul lungilor nopţi de nesomn, 


Iti va spune: „La ce-ţi foloseşte, curtizană 
nedesăvârșită, să nu fi cunoscut ceia ce plâng 
morţii |“ 

— Şi vermele-ţi va roade pielea ca o re- 
mușcare. 

Semper eadem. 

„De unde-ţi vine, spuneai, tristeţa asta ciu- 
dată, urcând ca marea pe stânca neagră şi goală? 

— Când inima noastră şi-a făcut odată 
culesul, a trăi e un rău! E o taină cunoscută 
de toți, 


O durere foarte simplă şi nu misterioasă, 
şi ca bucuria strălucitoare pentru toţi. Ince- 
tează dar să mai cauţi, frumoasă cercetătoare! 
Și, oricât ţi-ar fi de dulce glasul, — taci. 


Taci, neştiutoareo! suflet încântat întot- 
deauna! Gură cu râs de copil!... Mai mult chiar 
decât viaţa, moartea ne ţine ades cu legături 
supțiri. 


| 





Lasă, lasă-mi inima să se îmbete de-o min- 
ciună, să se cufunde 'n ochii tăi frumoşi ca 
întrun vis frumos, şi să doarmă neintrerupt, în 
umbra genelor tale! 


inger plin de veselie... 

Inger plin de veselie, cunoşti tu mâhnirea, 
ruşinea, remușcările, sughiţurile, urâtul şi nedes- 
luşita groază a acelor nopţi înspăimântătoare, 
cari strâng inima ca o hârtie mototolită? Inger 
plin de veselie, cunoşti tu mâhnirea? 


Inger plin de bunătate, cunoşti tu ura, 
pumnii încleştaţi în umbră şi lacrimile de fiere, 
când răzbunarea își strigă chemarea drăcească, 
şi se face căpitanul minţii noastre? Inger plin 
de bunătate, cunoşti tu ura? 


Inger plin de sănătate, cunoşti tu frigurile, 
cari îşi târăsc picioarele dealungul marilor zi- 
duri ale spitalului palid, ca nişte surghiuniţi, cău- 
tând soarele slab şi tremurându-şi buzele? Inger 
plin de sănătate, cunoști tu frigurile? 


Inger plin.de frumuseţe, cunoşti tu sbârcitu- 
rile şi frica de-a nu imbătrâni şi acea hidoasă 
grije de-a citi tainica groază a devotamentului, 
în ochii din cari ne-au băut ochii insetaţi? Inger 
plin de frumuseţe, cunoşti tu sbârciturile? 


Înger plin de fericire, bucurie şi lumină, 
David murind ar fi cerut sănătatea din jurul 

tare şi fericire. Şi calea spre această biruinţă 
no-o arată Șaguna in vorbirea sa din Alba-Iulia, 
din vara anului 1866, când, poate, și pe el îl 
părăsiseră unele din iluziile, ce şi-le făcuse cu 
câţi-va ani mai înainte. Ea este munca, munca 
neobosită, munca pe toate terenele, care oțeleşte 
pe individ, îi agerește mintea, îl inalţă moraliceşte, 
ii desvoaltă increderea în sine; munca, acel 
mijloc fermecător, care regenerează nuţiile, le 
întărește, le îmbogățește, le moralizează și care 
singură este în stare a le asigură viitorul pentru 
toate timpurile! 

De asemenea principii a fost călăuzit Şa- 
guna în întreagă viaţa sa şi aceste principii mån- 
tuitoare le propagă el şi în mijlocul însoţirii cul- 
turale, ce şi-l alesese de conducător. 

Işi poate închipui ori şi cine, ce efect făceau 
cuvintele acestui bărbat cu înfăţişare maitstoasă, 
şi mai cu seamă pilda lui nobilă de activitate 
neobosite, de jertfire de sine şi de devotament 
pentru binele obștesc, asupra contimporanilor 
săi, grupaţi în jurul acestei Asociaţii! Toţi pri- 
veau la el cu cel mai mare respect, cu toţii 
recunoșteau superioritatea lui şi cu toţii erau 
convinşi, că destinele tinerei Asociaţii nu puteau 
fi încredințate în mâni mai bune. 

Convingerei acesteia i-a dat expresiune în 
suşi nemuritorul Timotei Cipariu în clasica sa 
cuvântare din Sibiiu, din toamna a 1861, în care, 
după-ce vorbește cu toată competenţa şi cu cea 
mai mare însufleţire despre însemnătatea limbei 
materne și după-ce urează viaţa îndelungată şi 
roade bogate tinerei plante, — Asociaţiei, — ce 
tocmai se plantă și pe care o numește „razim 
al naţionalităţii române“, se întoarce cătră con- 
ducătoriul noului aşezământ cultural și zice: Să 
urăm, domni şi fraţi, şi acelui mare bărbat al 
naţiunei, carele dela inceput cu căldură a cu- 
prins la sinu-și și fără preget a condus până în 
momentul de acum idea acestei Asociuţiuni, care 
astăzi din idee trece în realitate; să-i urăm din 
inimă călduroasă, cu sinceritate nefăţărită şi cu 
răsunet străbătător, ca cel-ce l-a înălţat la această 
mare treaptă, să-i insufle purtarea de grijă pă- 
rintească pentru națiunea română, nu numai în cele 
sânte şi d-zeeşti, ci şi în cele-ce se ţin de bună- 
starea unui popor demn de o soarte mai bună,-— 
de bunăstare nu numai materială, ci mai vârtos 
de aceea stare eminentă, ce distinge pe o na- 
țiune cultă de cătră un popor, precum cuvântul 
distinge pe om de alte vieţuitoare pe acest pă- 





mânt. Să-i urăm ca să-şi vază efectuate inten- 
țiunile marinimoase, ce le nutrește cătră națiunea 
română, să-şi vază națiunea fericită, mai fericită 
de cum o văzuse la începutul păstoriei sale; să-şi 
vază mângăierea cu ochii, repausul şi mulţămirea 
sufletului încă şi în viaţa aceasta. Să-i urăm 
zile fericite în mijlocul naţiunei ajunse la feri- 
cire, zile multe şi împreunate cu neîncetată mul- 
ţămită din partea acestei naţiuni bune şi tânăr 
simţitoare, cerând şi rugându-ne ca şi de aici 
inainte să binevoiască a cuprinde şa adăposti, 
a ajută şi a sprijini această tânără societate, pe 
care o-a iubit şi o-a ocrotit dela leagăn până 
în momentul de faţă“. 

Iar vrednicul şi în veci neuitatul G. Bariț, 
despre care se ştie, că nu eră totdeauna în con- 
sonanţă de vederi cu Şaguna, mai cu seamă în 
ceea-ce primeşte cestiunile politice, zice întrun 
tractat al său, în care vorbeşte despre primii 15 
ani ai „Asociaţiunii* şi în care citează cuvintele 
rostite de marele Arhiereu la încheierea adu- 
nării generale din toamna a. 1891: „Acestea sunt 
cuvintele acelui prelat ilustru carele pe lângă 
necurmata sa laboare pentru scoaterea credin- 
cioșilor săi din întunerec şi din umbra morţii, 
în tot timpul arhieriei sale a inavuţit literatura 
noastră cu cărţi şcolastice şi bisericeşti, compuse 
sau traduse de el. Avea mare drept Mitropolitul 
Andreiu a provocà și pe alţii, ca să facă asemenea“, 

Şi în opul său din urmă „Părţi alese din 
Istoria Transilvaniei“, vol. HI, vorbind despre 
înaintarea bisericei române răsăritene din patrie 
sub Şaguna, zice: „Se ceruse un spirit gigantic 
şi o voinţă neânduplecată, pentru-ca să o regene- 
reze. O adevărată provedință a fost aceea care-i 


trimisese pe Andrei baron de Şaguna“. lar mai | 


încolo, vorbind despre personalitatea marelui Ar- 
hiereu: „Şaguna a tras în viaţa sa un plan atât 
de larg şi măreț, încât succesorii săi au să lucre 
cel puţin o sută de ani, cu să-l vază realizat 
întreg“. 

Un bărbat providenţia: a fost Șaguna pentru 
Asociaţia noastră, căruia avem a-i mulţămi o 
parte însemnată din înfăptuirea ei, îndrumările 
cele mai preţioase pentru viitorul ei, şi a cărui 
contribuire de 1050 fl., impreună cu cele 2000 
ÎL, dăruite de fericitul Metropolit Alexandru, au 
format prima temelie materială a însoţirei noastre 
culturale. 

Cuvine-se deci, să-i fim în veci recunoscă- 
tori, cuvine-se, ca figura lui bărbătească să o 


avem pururea înaintea ochilor noştri sufleteşti, 
iar învăţăturile lui înțelepte să le avem totdeauna 
de iîndreptar în lucrările Asociaţiei noastre. 

Dar lucrările săvârşite de Şaguna în inte- 
resul însoţirei noastre culturale sunt numai un 
episod din activitatea uriaşă şi binecuvântată, 
desvoltată de acest bărbat epocal spre binele și 
înaintarea neamului nostru românesc. un 
episod însă, care stă în strânsă legătură cu în- 
treagă ființa sufletească şi cu întreagă vrerea 
atât de puternică a acestui om în adevăr extra- 
ordinar, 

Partea cea mai însemnată a activităţii ui- 
mitoare a lui Saguna, precum este în deobşte 
cunoscut, s'a îndreptat în prima linie în favorul 
bisericei conduse de dânsul, în fruntea căreia o 
soarte norocoasă tl adusese din anul 1846, mai 
intâiu ;ca vicar, apoi ca episcop și în cele din 
urmă, prin vrednicia lui, ca Arhiepiscop şi Me- 
tropolit. 

El ridică această ¿biserică din starea dejo- 
sită, în care tânjise mai inainte; o liberă, cum 
s'a amintit mai sus, jde stăpânirea străină și o 
înzestră cu o intocmire din cele mai democra- 
tice; sub inţeleapta şi energica sa ocârmuire se 
ridicară sute de şcoli poporaie, două gimnazii, 
o şcoală reală şi comercială, iar seminarul pentru 
preoţi şi învăţători se organiză pe baze cu totul 
nouă; bisericile se inzestrară cu fondurile de 
lipsă; zeci și sute de tineri fură ajutaţi la con- 
tinuarea studiilor; se infiinţă o tipografie, în care 
se tipăriră numeroase cărţi bisericeşti şi şcolare 
Insuş marele Arhiereu, în ceasurile de linişte, 
când îi dau răgaz numeroasele afaceri admi- 
nistrative sau luptele politice,şla * care a luat o 
parte aşa de activă, apucă condeiul în mână şi 
urmând pilda Arhiereilor celor mari ai bisericei 
noastre: a lui Varlaam şi Dosofteiu, a lui Iacob 
Stamati și a lui Veniamin Costachi, a lui Antim 
Ivireanul al Ungro-Vlahiei, a lui Chesarie al 
Râmnicului şi al lui Damaschin al Buzăului, 
scriă fără preget, alcătuind lucrări nouă, unele 
de o valoare netăgăduită, şi indreptând şi reedi- 
tång lucrări mai vechi, de care se simţiă tre- 
buinţă. 

Şi ca să pună coroană vieţii sale, acest 
mare bărbat, care 'și inchinase întreagă fiinţa 
sa binelui poporului său şi bisericei sale, lasă 
întreaga, agonisință materială a vieţii sale în fo- 
losul Neamului şi al Bisericei. 








corpului tău fermecat; dar eu nu-ţi cer, îngere, 
decât rugăciunile, — înger plin de fericire, bu- 
curie și lumină! 

Cântec de toamnă. i 


Ca mâine, ne vom cufunda în frigul intu- 
necos; adio, lumină vie a verilor noastre prea 
scurte! A şi început să cadă, cu sgomote fu- 
nebre, lemnul ce răsună pe pardoseala curților. 


Toată iarna va intrà în fiinţa mea: mânie, 
ură, fiori, groază, muncă grea şi silită, și, ca 
soarele în iadul său polar, inima mea nu va 
mai fi decât un bloc roșu şi îngheţat. 


Ascult, înfiorat, fiecare buturugă ce cade, 
Clădirea unui eşafod n'are un ecou mai surd. 
Sutletul meu e asemeni turnului ce moare sub 
loviturile berbecului! neobosit și greu. 


Mi se pare, legănat de iovitură aceasta 
monotonă, că se bate în cuie, cu mare grabă, 
un cosciug undeva... Pentru cine? — Era vară 
ieri; iată toamna! Sgomotul ăsta tainic răsună 
ca o despărţire. 

H. 

Imi place lumina verzuie a ochilor tăi 
lungi, dulce frumusețe; dar toate-mi par amare 
azi, şi nimic, nici dragostea ta, nici iatacul, nici 


1 Instrument cu vârful în formă de berbec, şi cu 
care anticii se slujeau să găurească zidurile. 





căminul, — nu fac pentru mine cât soarele ce | 


strălucește pe mare. 


Și totuşi, iubeşte-mă, inimă duioasă!, fii 
mamă, chiar pentru un nerecanoscător, chiar 
pentru un rău; iubită ori soră, fii dulceata tre- 
cătoare a unei toamne glorioase ori a unui soare 
în amurg. 


Scurtă sarcină! Mormântul așteaptă; e 
lacom! Ah, lasă-mă, cu fruntea pe genunchii tăi, 
să gust — regretând vara albă şi arzătoare — 
raza galbenă și dulce a sfârşitului de toamnă... 


Fântâna de sânge. 
Uneori, mi se pare că sângele imi curge 
'n valuri, asemeni unei fântâni ce gâlgăie ritmic. 
Il aud bine cum curge cu un murmur lung, dar 
mă pipăi în zadar ca să găsesc rana. 


Dealungul cetăţii, ca într'un câmp îngrădit, 
el trece, prefăcând in insule mici, pietrele dru- 
murilor, potolind setea fiecărei fiinţe şi colorând 
peste tot cu roşu, natura. 


Am cerut adeseori vinurilor înșelătoare să 
adoarmă pentru o zi groaza care mă sapă; vinul 
face ochiul mai limpede şi ascute urechea. 

Am căutat în dragoste somnul uitării; dar 
dragostea nu e pentru mine decât o perină de 
ace, făcută s'o dai de băut crudelor fete! 

Trad. de V. E. 











Trezirea primăverii 
de Dr. I. R. 

Urmarea anotimpurilor in natură e con- 
stantă: După iarnă urmează primăvara. Insă o 
intrebare la care încă nu s'a putut răspunde e, 
că oare vieața pământului cu ce anotimp s'a in- 
ceput? Treaba e aici cu mult mai incurcată de 
cât la vieaţa individului, unde începutul se face 
întotdeauna cu timpul copilăriei, pentru a per- 
curge întrun tempo mai mult sau mai puţin 
grăbit calea ridicării, și apoi calea prăbușirii in 
mormântul rece, spre o iarnă îndelungată. 

Natura nu cunoaște o iarnă vecinică, ea 
iarăşi şi iarăşi se trezește la o vieaţă nouă, Se 
poate de altcum, că şi ea să fi zăcut odinioară 
un somn foarte lung, căci se pare că înainte de - 
epoca de faţă a stăpânit o epocă de ghiaţă, însă 
de când s'au topit nesfârşitele câmpuri de sloi 
de ghiaţă, cari acopereau pământul nostru, regu- 
lat după fieştecare iarnă urmează primăvara. 

Trezirea primăverii ! 

Aceste cuvinte ne înfăţişează o serie ne- 
sfârşită de icoane, cari prin reminiscenţele indi- 
viduale câştigă deosebite note de farmec. Băr- 
batul în deplină vigoare întimpină primăvara cu 
de tot alte simţăminte, decât tineretul. 

Văile și dealurile se premenesce iarăși cu 
haina lor de verdeață, pregătindu-se pentru nunta 

In adevăr modesta criptă dela Răşinari 
avea să primească în ziua de 21 Iunie 1878 un 
om mare, care merită să fie jelit de un neam 
întreg. 

Va zice însă cineva, că faptele acestea ale 
lui Şaguna privese numai o parte a poporului 
nostru şi astfel amintirea lui nu este o dato- 
rinţă obştească a Românilor din această patrie 
şi în genere a întreg neamului românesc, 

Cel-ce ar judecă astfel, ar face ca acel 
frate fără minte și fără inimă, care locuind sub 
acelaş coperiş cu alt frate alt său, ar zice: ce-mi 
pasă mie, de ce se întâmplă în locuinţa vecină ?... 
Intâmple-se ori şi ce la fratele meu, mie nu-mi 
pasă !... Intre furii, să-l jefuiască, vină potopul 
să-l înnece, arză-i focul avutul şi culcuşul, căci 
mie nu-mi pasăl... Şi nu-şi dă seamă, că furii, 
jefuind pe fratele său, vor năvăli şi asupra lui; 
potopul, surpând odaia vecină va ameninţă şi 
pe a lui; şi focul, mistuind partea de coperiş 
de-a dreapta, va trece şi la stângal 


Dacă în privința celei mai înalte institu- 
iuni sociale, în privinţa bisericei, soartea a im- 
părţit arborele naţionalității noastre în două ra- 
muri, dintre care una se îndreptează spre ră- 
sărit, iară alta spre apus, aceasta nu însemnează 
ca aceste ramuri să caute a se nimici una pe 
alta, ci dimpotrivă, ele sunt datoare să se spri- 
jinească una pe alta, bine ştiind, că'amândouă 
răsar din aceeași tulpină, că amândouă se hră- 
nesc cu același suc și că amândouă sunt supuse 
la aceleaşi primejdii; dacă se vor incuibă omi- 
dele intruna, vor trece şi în cealaltă parte; 
când vânturi duşmănoase vor isbuti a culcă pe 
una din ele la pământ, de bună seamă va veni 
şi rândul celeilalte. 


De aceea între cele două ramuri ale bise- 
ricei naţionale române o singură rivalitate e ad- 
misibilă : rivalitatea de a produce care mai de 
care roade nobile şi a servi ca ocrotitoare ale 
naţionalităţii noastre şi a celor mai înalte inte- 
rese morale şi intelectuale ale ei. lar bărbaţii 
mari ai neamului nostru, cari şi-au jertfit viata, 
munca şi averea pentru binele obştesc, — fără 
-a ne uită, dacă au trăit și au lucrat în Sibiiu 
sau în Blaj, în Arad sau în Oradea-mare, în 
Lugoj sau în Caransebeș, — trebue cinstiţi de 
toți Românii. 

Și între aceşti bărbaţi Şaguna ocupă, fără 
îndoială un loc de frunte. 


"ȚARA NOASTRA“ 


Să aducem deci din adâncul inimei noastre 
mulțămita cea mai ferbinte Părintelui ceresc, 
care ni l-a trimis în ziua de 20 Decemvrie v. 
1808, și să nu uităm de acea bună Româncă, 
Anastasia, care l-a ştiut mântui pentru neamul 


nostru. 
In veci pomenirea lor! 


Şi acum, după acest modest prinos de re- 
cunoștință, adus primului preşedinte al însoţirei 
noastre culturale, am puteă incepe lucrările, 
noastre, cuprinse în ordinea de zi, dacă n'am 
avea să mai îndeplinim o datorie de pietate. 

Anume, aruncând o privire asupra intâmplă- 
rilor petrecute dela ultima adunare generală, 
ținută în Şimleul-Silvaniei, încoace, vedem cu 
durere, că în timpul acesta scurt Asociația nor- 
stră a pierdut câţiva dintre cei mai vrednici 
membrii ai sei, intre cari, pe fruntașul între 
fruntași, fericitul Alexandru Mocsonyi, fost preşe- 
dinte de onoare al „Asociaţiunei*“ şi membru 
fundator al Muzeului în care ne aflăm. 

Născut dintr'o familie fruntaşă de origine 
macedo-română, ca și nemuritorul Arhiereu An- 
dreiu Şaguna, familie nobilă nu numai prin tra- 
cutul său, ci mai vârtos prin faptele sale naţio- 
nale şi filantropice, care a dăruit neamului nostru 
pe fericiţii: Petru, Andreiu, Anton şi George 
Mocsonyi, precum şi pe virtuoasa Caterina Mo- 
esonyi de Foen, mama fraţilor Alexandru şi 
Eugen, — fericitul Alexandru Mocsonyi, după-ce 
a făcut studii serioase juridice și filosofice, a luat 
parte activă la vieaţa politică, apărâna drepturile 
naţionale ale poporului nostru în dietele din anii 
1865—1874, până când decepţionat şi desgustat 
de luptele politice s'a retras la proprietatea sa 
din Bănat, unde duceă o vieaţă retrasă şi medi- 
tativă. Deși însă retras din vârtejul politic, mult 
regretatul răposat urmăreă cu atenţiune toţi paşii 
poporului nostru şi când simţeă, că este de lipsă 
a-și spune cuvântul său, în afacerile naţionale 
sau culturale şi bisericeşti el şi-l spunea cutoată 
bunăvoința, dar totodată cu toată înţelepciunea 
şi cu tot cumpătul, care-l caructerizau. Când erà 
vorba însă de ajutorarea vre-unei intreprinderi 
naţionale sau de vre-o faptă filantropică, el băgă 
fără şovăire mâna în buzunar şi ajută cu dăr- 
nicie tot ce i-se părea vrednic de ajutat. Nueră 
aproape nici o instituţie naţională. care să nu fi 
fost sprijinită de fericitul Alexandru Mocsonyi cu 
sume însemnate. Astfel la clădirea edificiului, in 
care ne aflăm, dânsul impreună cu vărul său 

regretatul Zeno Mocsonyi de Foen au dăruit suma 
însemnată de 24,000 coroane. 

Afară de aceea mult regretatul răposat eră 
şi un erudit. Mai mult decât atâta: el eră un 
adevărat filosof. Și dacă numărul publicaţiilor 
sale nu stă în raport cu bogăţia cunoștințelor 
sale, cauza era insăşi natura retrasă şi medita- 
tivă a lui. Sufletul lui, pe cât il pot eu înţelege, 
semăna cu opalul nobil, care prinde razele soa- 
relui, dar numai o parte mică din ele pot străbate 
printr'insul. Aceea, ce a scris şi a publicat însă 
dovedeşte vederi largi, concepţii înalte şi o jude- 
cată deosebit de pătrunzătoare. 

Cu un cuvânt, sub faţa liniștită şi palidă a 
lui Alexandru Mocsonyi se ascundea un spirit 
înalt şi în trupul lui delicat bătea o inimă sim- 
titoare pentru tot ce e nobil şi frumos, şi mai 
vârtos pentru neamul său mult iubit şi pentru 
diferitele lu; instituţiuni. 

In vederea acestor însuşiri escepţionale 
Adunarea generală a Asociaţiei noastre, ţinută 
în Septemvrie 1901 aici in Sibiiu, il alese cu 
mare însufleţire de preşedinte al acestui aşeză- 
mânt cultural, demnitate, pe care mult regreta- 
tul, în vederea sănătăţii sale slăbite, o primi 
numai ca un răspuns la încrederea generală, ce 


i-se arătase. 
Cu toate acestea nu pregetă a conduce 


Adunarea generală ţinută in Oraviţa, în 14 şi 15 
Septemvrie 1902. 

Vorbirea, cu care deschise această adunare 
fu o nouă dovadă de adânca lui înţelepciune și 
de căldura, cu care urmărea tendințele de inain- 
tare ale poporului nostru. El defineşte din nou 
aceste tendinţe, mai limpede de cum făcuse poate 
ori şi cine până atunci, şi arată, care este che- 
marea cea mai apropiată a Asociaţiei. 

„Lupta peniru cultură“, zice dânsul în acea- 
stă vorbire „nu este altceva decât lupta pentru 
existența națională. Firește numai cultura ade- 
vărată are această putere conservatoare, iar cul- 
tura adevărată nu poate să fie alta, decât numai 
şi numai cultura naţională. 

lar despre  Asociaţiune vorbeşte astfel: 
„Prin Asociaţiune ni-s'a deschis arena, la pragul 
căreia dispar toate veleităţile despărţitoare; pe 
această arenă ne prezentăm desbrăcaţi de toate 
particularismele, de toate divirgenţele confesio- 
nale, politice, locale ori provinciale; pe acest 
teren ne întâlnim cu toţii uniţi într'un cuget şi 
o simţire. 

naturii, care durează mai mult decât a noastră, 
a oamenilor. 

Cu cât a trăit omul mai multe primăveri, 
cu atât mai plină de taine i-se pare această in- 
tâmplare plină de bucurii a naturii, dar şi cu 
atât mai înduioșătoare i-se întruchipează simţă- 
mintele, cari i-se furişează în inimă. Cu cât mai 
tare am trecut de primăvara vieții individuale, 
cu atât mai mult ne vine să sămănăm schimbă- 
rile naturii cu schimbările vieții noastre. Lumea 
ne apare atunci ca un mecanism foarte ingenios, 
pe care ştiinţele naturale cu mare trudă se silese 
să-l pătrundă. 

Legătura dintre vieaţa individuală şi cea a 
naturii ce ne încunjură, pe lângă toate deosebi- 
rile tot mai mult o vom observă, îndată ce vom 
pătrunde mai afund în taina vieţii casnice. Știin- 
tele naturale au tâlcuit deja multe din tainele 
naturii. Ele ne-au arătat, că omul, aşanumita cu- 
nună a tuturor creaturilor, e supus unor legi 
analoage a acelor fiinţe, cari în cărţile de zoolo- 
gie şi botanică ocupă treptele cele mai de jos. 

Netăgăduite asămănări ni-se impun chiar şi 
între nm şi plantă. Chiar şi până în cele mai 
delicate amănunte se pot urmări analogiile ace- 
stea. Legile creşterii, sporirii sunt la urma urmii 
aceleaşi pentru toate vietăţile. Ele se bazează pe 
schimbul de materii, pe creşterea şi scăderea, 
pe schimbarea și prelucrarea elementelor de nu- 
trire. Aceste ce e drept sunt diferite şi produc- 








tele lor sunt supuse unei variaţiuni felurite, — 
iasă asta n'are o însemnătate mare! Chemicianii 
descoper în materiile ce la vedere s'ar păreă cu 
totul diferite, aceleaşi combinaţiuni, cari numai 
in privința cvantităţii se deosebesc. 

Noi ştim că aceraş lege stăpânește întreaga 
fiire, şi că deosebitele arătări sunt numai expre- 
siunea măiastră a aceleiaşi materii. 

O materie fundamentală, care produce ne- 
numărate modificări. Ea îmbracă forme, cari 
privitorului superficial îi tăinuesce originea. 

Pământul-mamă înalţă an de an din sim- 
burele umil cele mai frumoase plante; ea este 
simbolul vecinie al vieţii şi al morţii. 

Cu tot dreptul se vorbeşte despre vieaţă şi 
despre moartea naturii. Căci întreg procesul de 
desvoltare în vieaţa plantelor se asamănă vieţii 
omeneşti. Zămislirea, încolţirea, desvoltarea şi 
înflorirea plantelor, cari se află şi la om. Ten- 
dinţa fundamentală e şi aici ca şi acolo; numai 
forma difere. 

Ori cine priveşte cu ochi înțelegători trebue 
să observe în viaţa plantelor o analogie cu cea 
a altor fiinţe vii. Insă asupra întrebării, că oare 
această vieaţă e conștie, părerile nu se unesc. 

Pentruca să existe o conştiinţă, trebue să 
existe mai întâi un suflet. Iertat e oare, cu pu- 
tinţă e să-i atribuim plantei un suflet? Vezi bine 
şi în cazul acesta ar fi vorba numai de un su- 
flet de plantă, care ar avea faţă de sufletul ani- 

malelor acelaş raport, care există între sufletul 
de animal şi cel al omului. 

O mulţime de scrutători sunt aplicaţi a ad- 
mite, cumcă şi plantele au conștiință, prin ur- 
mare şi suflet. Cumcă plantele simt şi pot da şi 
expresiune simțământului lor. Această părere însă 
o resping învățații cari în toate procesele ce se 
observă la plante văd numai o reacțiune fizico- 
chemică reinsoţită de conştiinţă ; deci nici sufle- 
tul nu-l găsesc necesar. 

Faptele le văd şi le conced cu toții, dar in 
explicarea lor se contrazic cu vehementţă. 

Să privim un atare fapt. Dacă o plantă își 
întoarce frunzele după soare, acest fapt unii il 
consideră de conştiu, căci planta trebue că știe, 
că lumina îi face bine, pe când contrarii vieţii 
plantelor nu văd în arătarea aceasta decât re- 
acţiunea mecanică şi chemică a plantei la irită- 
rile razelor. Precum este bunăoară şi urcarea 
sau coborârea argintului viu în termomebtrul 
expus razelor de căldură. Pentru schimbarea asta 
n'ar fi lipsă nici de conştiinţa unei temperaturi 
nici de vre-o urmă de activitate sufletească. 

Asemenea cazuri din vieaţa plantelor se 
mai pot aduce multe, precum şi explicarea lor 
duplă, care formează o dilemă nedeslegată. 

Materialismul şi spiritualismul se ciocnesc 
aici cu vehemenţă. Ici o concepţie cosmică spi- 
ritualistă, colo una mecanică. O parte crede in- 
tr'o natură străbătută de vieaţă, unde toate sunt 

Asociaţiunea este expresiunea unității şi so- 
lidarităţii naționale pe terenul cultural al poporu- 
lui român din Ungaria; iar prin organizarea ei 
ni-e dată posibilitatea concentrării puterilor noa- 
stre. Astfel, ca o zi epocală va străluci în analele 
ei ziua, în care Asociaţiunea va vedea organizată 
sub stindardul său întreaga inteligință română ca 
o armată bine disciplinată în serviciul cauzei na- 
ionale. Concentrarea naţională deci să ne fie 
lozinca“! 

După trei ani de zile înțeleptul bărbat, care 
rostise aceste cuvinte pline de adevăr, simţin- 
du-se tot mai slăbit, se văzu silit a se retrage 
dela postul de onoare, la care-l chemase. încre- 
derea obştească. In vederea meritelor sale deo- 
sebite însă Asociaţia noastră se simte îndemnată 
a-l numi în adunarea generală din Timişoara, 
preşedinte de onoare al său, onorându-se astfel 
însaşi pe sine. 

Și deși se ştiă, că Alexandru Mocsonyi su- 
fere şi cu greu poate părăsi casa, totuși ochii 
poporului nostru se îndreptau cu incredere spre 
castelul din Birchiş. de unde se deprinsese să 
primească sfaturi intelepte şi mână de ajutor. 
Pănă când în noaptea de 2 Aprilie n. c. i-se luă 
şi această mângăiere. 

Intre lacrintile poporului intreg se depuseră 
rămăşiţele pământești ale mult regretatului bărbat 
in cavoul familiar din Foeni, iară sufletul lui se 
îndreptă spre sferele senine ale Ceriului, ca să 
petreacă împreună cu sufletele celorlalţi bărbaţi 
mari ai neamului nostru. 

Să cinstim deci memoria acestui mult me- 
ritat bărbat, alăturea cu a lui Şaguna, al cărui 
şcolar şi urmaş a fost in multe privinţe; iar nu- 
mele lui să-l scriem in inimile noastre în litere 
mai neperitoare, decât cele săpate în marmora 
acestui edificiu ! 

Și acum, conduşi de spiritul inalt al acestor 
doi mari decedați și al tovarășilor lor de muncă 
de odinioară, care ne-au lăsat moștenire şi ne-au 
încredinţat spre păstrare şi întărire această mă- 
reaţă instituţie culturală, să începem lucrările 
noastre! 

Declar prin urmare adunarea generală de 
deschisă. 





numai diferite trepte ale vieţii sufleteşti ; alta ţine 
sus şi tare la starea excepţională a omului, care 
singur e învestit cu suflet, 

Mai presus de toate însă stă natura, căreia 
nu-i pasă de explicările pe cari le făurese in- 
văţaţii în numele ei. Ea își urmează în tăcere 
căile hotărite şi-i pune omului într'una probleme, 
pe cari el poate nici odată nu le va putea 
deslegă. 


Pulbere.- 

Aristocraţii şi ofticogii, tremur. Unii de 
aerul dinlăuntrul lor şi alţii de aerul dinafară. 
o 

Forţa e sălbăticiune. Dacă în scremetile pă- 
mântului s'ar amestecă forţa, oamenii toţi ar fi 


nişte bestii. 
o 


Femeile sunt ca cetăţile. Cu cât şiretenia 

şi forţa sunt mai mari, — cu-atât şi cucerirea lor e 

mai sigură. 
o 

Umbrele serei şi virtuțile noastre, se măresc 


contemplându-le. 
o 


Contimporanii noștri sunt în progres faţă 


de vremea trecută: au făcut meserii, din idealuri. 
o 


Părul, barba și prostia, sunt lucruri moş- 
tenite. 








„PARA NOASTRA* 


Situaţia politică este mereu aceiaș. De 
câteva, zile nu s'a ivit nici un moment mai 
important, căci declarația lui Andrâssy şi 
modul de soluțiune propus de Polonyi, nu 
se pot numi un moment important, care se 
imprime caracterul său întregei crize politice. 

In conferința, de aseară a partidului con- 
stituțional, contele Andrássy a rostit un 
scurt discurs, în care sa ocupat cu ches- 
tiunea, postului de vicepreşedinte al Camerei, 
post îmbiat cu atâta prevenire şi generozi- 
tate constituţionalilor. Declaraţia aceasta deci 
nare nimica a face cu criza politică. Mai 
interesantă însă i-a fost declaraţia, ce a fă- 
cut eri în coluoarele Camerei, în care vor- 
bind asupra crizei politice a zis că „nu aceea, 
e chestiunea, cine urmează la guvern, ci 
aceea, că ce aduce pe seama naţiunei“. Iată 
deci pe Andrâssy radicalul! 

Când nu mai e cine să spună un cu- 

vânt măcar, care să fie întru câtva de folos 
în mijlocul actualei încurcături, atunci trebue 
să vorbească, Polonyi, care totdeauna are ceva, 
de spus fără ca cineva să fie curios de ceeace 
dânsul cugetă asupra situaţiei politice. Și 
dânsul a găsit un plan de descurcare care 
consistă în a se trimite regelui din partea 
Camerei o „adresă“, în care să se exprime 
tot ceeace dorește majoritatea 48-tistă a Ca- 
merei. După părerea lui, noul cabinet ar 
aveă să se aleagă dintre 48-tişti în frunte 
cu Wekerle. Dl Lukács László nu vrea să 
audă nimica despre aceasta. 


larăș se învârtește chestiunea în jurul 
audienţelor. Se crede că Kossuth totuș va 
mai fi chemat odată de rege în audiență. 
Se mai vorbește şi de eminenta audienţă a 
lui Andrássy, Colomán Széll și Stefan Tisza, 
după a căror ascultare ar urmă deciziunea 
Coroanei. 








Serbările „Asociaţiunii“. 


Pentruca să înainteze o instituție, o societate 
sau un popor, trebue mai întâi o conglăsuire, o co- 
munitate de idei şi [o apropiere de suflete. Unde 
nu se pune voinţă şi suflet, nimic nu poate fi du- 
rabil. Sufletul e sâmburile pe care cu vremea se 
închiagă, se cimentează şi cresc toate roadele puterii 
omeneşti. 


Spunem acestea în legătură cu serbările 
„Asociaţiunii“ noastre, cari s'au strecurat senine 
şi calde printre noi şi cari ne-au dovedit încă 
odată că armonie, bună înţelegere şi muncă des- 
interesată, nu pot izvori decât dintr'o conlucrare în 
comun şi dinir'o apropiere a inimilor şi aspira- 
biunilor noastre. i 

Poate nicicând Sibiiul nu s'a învrednicit de 
o lume românească mai setoasă de cultură şi pro- 
gres şi poate nicicând oraşul acesta plin de vån- 
turi şi de praf, wa fost mai găzduitor şi mai fa- 
vorizat de o vreme plăcută ca *n zilele serbărilor. 


Transilvania întreagă şi-a trimis aù mulţi 
din propoveduitorii prin graiu, din propoveduitorii 
prin scris şi simfire ai trebuințelor și necazurilor 
noastre. Și încărunţiţii anilor şi încărunțiții muncii 
şi şi încărunțiții durerilor s'au adunat la serbările 
„Asociațiunii“, pentruca împreună, să deschidă 
cariea mare a culturii românești, împreună să-i 
trăiască paginile şi 'mpreună să caute a o îm- 
bogăți şi răspândă în massa poporului românesc. 


— Salutăm unitatea sinceră, gândurile cin- 
stite şi sufletele neşovăitoare / Şi ne place să credem 
că veîntorşi cu toții pe la vetrele noastre, aşezaţi 
iarăşi în păcatele zilnice şi mărunte, — vom şt 
să prețuim încă odată mai mult obârşia şi nä- 
zuințele noastre şi vom şti să pricepem cu mai 
puțină bătae de cap şi de inimă, cu ce anume să- 
mânţă trebuesc semănate lanurile neamului... 


„Seara de cunoștință“. 


E un vechiu, bun obiceiu, ca la ocazii de- 
acestea lumea străină de localitatea în care se 
ține serbarea, să se strângă într'o anumită sală, 
unde de multeori pe lângă „cunoștință“ și bună 
dispoziţie, un taraf de lăutari, fie el al vestitului 
Braşovean sau al altuia, şterge cu arcușurile lui 
măiestre colbui de pe inimele conmesenilor. 


Această „seară* a avut loc în restaurantul 
românesc Brote. A fost cercetată de un foarte 
numeros public. Asesorul consistorial păr. Ni- 
colae Ivan a salutat oaspeţii în numele „Asoci- 
aţiei*. Corul seminarului nostru a cântat mai 
multe bucăţi frumoase... şi voia bună, discuţiile 
înflăcărate şi seninătatea s'au strecurat până către 
miezul nopţii. 














Ziua I. 
Serviciul divin. 

Marţi dimineaţa, înainte de adunare, s'a 
ținut serviciul divin în biserica gr. cat. şi in ca- 
todrala ortodoxă. In cea dintâi a servit părin- 
tele vicar din Făgăraș Macavei, asistat de pro- 
topopul N. Togan. In catedrală, P. ©. Sa proto- 
sincelul Dr. Miron Cristea, asistat de protopopul 
Dr. Ioan Stroia, de preotul Oct. Muräşganu şi de 
diaconul Dr. V. Stan. Răspunsurile liturgice au 
fost date de cătră corul teologilor. 

La priceasnă, P. C. Sa protosincelul Oristea 
a rostit o frumoasă predică ocazională, în care 
a arătat meritele mitropolitului Şaguna în jurul 
intemeierii Asociaţiunii. O bună impresie a făcut 
amintirea fruntaşilor de confesiunea - unită, cari 
au lucrat mână în mână cu Șaguna pentru înăl- 
tarea acestei puternice instituţii culturale româ- 
neşti. Cu citate din Şaguna şi Cipariu şi prin 
calde cuvinte de îndemn, P. C. Sa a căutat apoi 
să trezească interesul și dragostea pentru Aso- 
ciaţiune și pentru ţinta urmărită de ea. 


Şedinţa de deschidere. 


După serviciul divin, lumea se îndreaptă 
spre palatul muzeului naţional, unde!se ţine adu- 
narea. In câteva minute, sala festivă a muzeului 
se umple de cel mai ales public românesc. La 
locul întâi zărim figura senină de moșneag vioi 
a I. P. S. Sale Mitropolitului Meţianu, a cărui 
prezenţă ne trimite gândul înapoi, la cele dintâi 
adunări ale Asociaţiunii, când chipurile mitropo- 
liților noștri străluceau totdeauna, în frunte. Ală- 
turi de I. P. S. Sa, venerabilul nostru președinte 
I. Şterca Șuluţiu. 

La masa prezidenţială ocupă loc vicepre- 
şedintele Asociaţiunii Andrei Bârseanu, secre- 
tarii Oct. Goga şi Oct. Tăslăuanu, membrii în 
comitet N. Ivan, I. F. Negruţiu, Dr. FI. Puş- 
cariu, Partenie Cosma, Dr. E. Roşca, N. Togan, 
Arseniu Bunea, Dr. L. Lemeni, 

Presa este reprezentată prin dnii: Gh. 
Popp (Tribuna), I. Duma (Lupta), Sever Dan 
(Gaz. Transilvaniei), Z. I. Scheopul (Universul), 
Dr. V. Branişte (Drapelul), T. V. Păcăţian (Te- 
legraful român), Dr. A. C. Domşa (Unirea), V. 
Osvadă (Tovărăşia), Geagea (Deşteptarea din Sa- 
lonic), Liviu Rebreanu (Revista Bistriţei), Gh. 
Joandrea (Foaia Diecezană), D. Stoica (Gazeta 
de Duminecă). şi D. Marcu (Țara Noastră). 

Pentru autorităţi a venit primarul oraşului, 
dl Alfred Dârr şi căpitanul poliţiei Simonis. 

In fund, pe scenă, între brădui şi palmieri, 
atârnă portretul mare, în olei, al mitropolitului 

„PARA NOASTRA: 





Saguna. Pe peretele din stânga este portretul 
lui Al. Mocsonyi. 


Sala geme de lume, când se ridică dl 
Andreiu Bârseanu să-şi rostească discursul de 
deschidere. Dela cele dintâi cuvinte, sala reintră 
într'o tăcere solemnă. lntrun stil de o limpe- 
zire clasică, cu pătrundere şi o logică aproape 
neobişnuite la noi, şi cu căldura, în care matu- 
ritatea vârstei amestecă atâta putere şi armonie, 
dl Bârseanu străbate şi luminează minunata viaţă 
a lui Şagune. Sala întreagă se cuprinde ca de 
o adevărată furtună, când dl Bârseanu spune: 

... Faptele lui Şaguna privesc pe toţi Ro- 
mânii, fără deosebire de confesiune. De pus- 
tiirea pe care o face omida în ramura dreaptă, 
se resimte deopotrivă şi ramura din stânga a po- 
mului, pentru-că amândouă se desfac din aceiaş 
tulpină. — lutre cele două biserici surori nu 
poate să fie decât o singură rivalitate: aceea, 
de a aduce roade cât mai frumoase pentru 
neam... 

După dl Bârseanu ia cuvântul d! Vecerdea 
care, in scurte cuvinte, aduce salutul frățesc al 
„societăţii pentru fondul de teatru“; apoi dl 
Ghiţă Popp, care vorbeşte în numele Asociaţiunii 
Arădane, spunând, că Societatea aceasta n'a 
luat ființă dintr'un gând de separatism, ci din 
dorinţa de a ridica un contra-fort, o meterează 
la marginile Românismului. — Amândurora le 
răspunde, frumos și cald, dl Bârseanu. 


Se trece apoi la alegerea comisiilor: co- 
misia pentru cenzurareu raportului general, co- 
misia financiară şi comisia pentru înscrierea de 
membrii noi. In urmă se citesc următoarele pro- 
puneri, cari se dau spre studiare comisiei pentru 
cenzurarea raportului general: 





1. Asociaţiunea să tipărească un calendar 
național (Preotul Tr. Mihalea). 

2. In „Transilvania“ să se tipărească nu- 
mele tuturor membrilor fundatori şi pe viaţă de- 
cedaţi (N. Pahonie). 

3. Înfiinţarea unei secţii agronomice spe- 
ciale (Aurel Nistor). 

4. Să se institue posturi de secretari plă- 
titi, în despărţăminte (Dr. D. Stoica). 

5. Asociaţiunea să grupeze in cadrele ei so- 
cietăţile de meseriaşi (M. Someşanu.) 

DI Bârseanu propune apoi, că adunarea 
să-și exprime doliul şi recunoştinţa sa față de 
Șaguna şi Al. Moesonyi, prin ridicare. Despre 
acest frumos act de pietate să ia notă şi în 
procesul verbal al şedinţei. 

La sfârşit, nuvelistul nostru dl Z. Agârbi- 
ceanu igi desvoltă interesanta sa conferinţă plină 
de observaţii juste, zugrăvind cu mâna sigură a 
artistului, câteva din păcatele vieţii românești. 
Vieaţa noastră socială — zice dl Agârbiceanu 
— prezintă fenomene ciudate de nestatornicie. 
Cartea era odată un mijloc de desăvârșire, azi 
ea este un mijloc de-aţi câştiga pânea. Pe cei mai 
mulţi îi duce azi la învăţătură dorinţa de-a face 
carieră. De când cu congrua, sau umplut toate 
seminariile noastre. — Ne trebue suflete fru- 
moase. Acestea nu se pot găsi de-a gata, ele 
trebue formate. Şcoala cea mai bună ne poate 
fi familia şi societatea. 

La noi sunt mulţi cu fumuri de aristocrați. 
De-o singură aristocrație avem nevoie: cea in- 
telectuală. Trebue să ne creiem însă şi o clasă 
de mijloc, ca să avem un sprijin puternie în 
lupta pentru idealurile noastre. 

Sunt multe datorii de împlinit, şi le vom 
împlini numai atunci, când vom pune umăr la 
umăr, și ne vom aşterne cu toţii, solidari, pe 
muncă... 

Conferenţiarul este aplaudat călduros. I. P. 
S. Sa mitropolitul să ridică dela locul său şi-i 
întinde mâna. 

Adunarea să închide prin următoarele cu- 
vinte inspirate ale dlui Bârseanu: 








Mulţumesc intregului public, și mai ales îi 
mulțumesc I. P. S. Sale pentru interesul pe 
care-l arată faţă de lucrările Asociaţiunii. Am 
dori ca arhiereii noştri să fie totdeauna în fruntea 
mişcărilor noastre naţionale. (Aplauze puternice) 
Ei ar trebui să fie interpreţii adevăraţi ai con- 
vingerilor noastre (Aplauze). 

Recunoaştem că e grea chemarea lor, dar 
pentru situații mari, să cer inimi mari. (Aplauze 
furtunoase). Astfel de inimi aşteptăm şi noi dela 
arhiereii noştri. (Lungi ovaţii). 

Banchetul. 


La ora 1!/, se începe banchetul, în sala 
cea mare dela „Unicum“. Sunt patru mese lungi, 
întinse pentru 250 persoane. Neocupat nu ră- 
mâne nici un scaun. 

Aici, primul toast îl ridică dl Bârseanu, 
pentru Maj. Sa. Românii, zice dl Bârseanu, tot- 
deauna au fost credincioşi patriei și tronului. 
La toate ocaziile mari ei ştiu să-şi aducă aminte 
de Maj. Sa. Această aducere aminte isvoreşte 
dintr'un sentiment de adâncă recunoştinţă. — 
Sub Francise Iosif I. s'au înălţat multe instituţii 
culturale de-ale noastre. Intre ele și Asocia- 
țiunea. — Deşi inima noastră sângerează astăzi 
de multe răni, ridicăm acest cel dintâi pahar în 
sănătatea Maj. Sale Francisc Iosif I. (Aplauze), 

Dl Gh. Pop de Băseşti închină pentru co- 
mitetul Asociaţiunii, care stă cu atâta cinste în 
fruntea acestei înalte instituţii de cultură, 

DI N. Ivan: In timpul din urmă Sibiiul'se 
afirmă tot mai mult ca centrul cultural și na- 
tional al Românilor ardeleni. Chiar aici, în sala 
asta, s'a stabilit acum 3 ani programul politicei 
noastre naţionale. Vecini ne sunt Saşii, un popor 
cult, care ştie să aprecieze nizuinţele noastre, 
In fruntea acestui popor stau bărbaţi luminaţi, 
cari nu s'au pus niciodată în calea acţiunilor 
naţionale ale Românilor. Inchină păharul său 
pentru dl Albert Dörr, primarul oraşului Sibiiu. 
(Aplauze). 

D. Albert Dörr (in limba germană) îşi arată 
multumirea şi admiraţia sa pentru felul frumos, 
cum ştiu Românii să comemoreze amintirea acelui 
bărbat providenţial, care a fost Şaguna. (Aplauze). 

Octavian Goga: Neamul nostru are un singur 
trup. Şira spinării din acest trup sunt Carpaţii. 
Plecându-ne urechea vom auzi aceiaşi limbă şi 
vom surprinde aceleaşi vibrări ale sufletului, şi 
în dreapta şi în stânga Carpatilor. 

Azi trebue să ne dăm seama, că este o 
datorinţă a noastră a tuturora să cunoaștem de- 
aproape toate fibrele acestui singur trup. O ju- 
decată limpede asupra poporului nostru nu ne 
putem formă decât după cunoaşterea deplină a 
neamului întreg. (Aplauze). 

A sosit vremea să ne pătrundem cu toţii 
de trebuinţa unei mari solidurităţi. Toate acţiu- 
nile noastre trebue să plece azi din conştiinţa 
adâncă a solidarităţii noastre naţionale. 

Unitatea sufletească este supremul nostru ideal. 
(Aplauze). Trebue să săpăm semnul acestui ideal 
şi în sufletul masselor. Numai atunci ne vom 
puteă mândri cu roadele muncii noastre, când 
funcţionarul de poştă din Sătmar şi impiegatul 
din Tulcea vor lăudă pe Dzeu în aceiaşi limbă, 
a lui Eminescu. (Aplauze.) Acesta va trebui să 
fie preludiul marelui cântec de biruinţă al nea- 
mului. (Aplauze). 

La munca de apropiere a Românilor de 
pretutindeni a contribuit și Asociaţiunea. Dar 
nizuințele acestei societăţi numai atunci vor în- 
flori frumos, când cu toţii ne vom inșirui sub 
steagul ei. 

Este o bucurie pentru noi când vedem că 
fraţii noştri din Regat ne-au făcut obiectul aten- 
țiunii lor, şi vin tot mai des să ne cunoască, 
Inchin paharul meu în sănătatea străinilor de 
acest oraş, în sănătatea fraţilor din Regat, pe 
cari îi rog să ducă şi acasă la ei vestea, că aici 
trăeşte acelaş popor, care ţine piept cu toate 

forţele protivnice, ca să-şi păstreze naționalitatea 
(Aplauze.) 

Imi vine în minte povestea Împăratului, 
care cu un ochiu râde, cu altul plânge. Dvoastră 
sunteţi ochiul care râde. Inchin paharul meu pentru 
păstrarea credinţii, pe care o avem cu toţii, că 
vom ajunge vremea, când amândoi ochii împăra- 
tului vor râde. (Aplauze puternice). 

D. Micescu, deputat din Pitești, ti mulţu- 
meşte dlui Goga pentru frumoasele cuvinte şi 
ne asigură de dragostea Românilor din Regat. 

D. A.  Bârseanu închină pentru Badea 
Gheorghe, veneratul preşedinte al partidului nostru 
naţional. 

Octavian Goga: Nu în calitate oficială, de 
funcționar al Asociaţiunii, ci ca reprezentant ai 
tinerimii, ridic paharul meu pentru dl Bârseanu, 
preşedintele şi conducătorul nostru. (Dlui Bâr- 
seanu i-se fac călduroase ovaţii de câtră intreaga. 
sală). 

Di Dr. Liviu Lemeni: Presa este astăzi a 
şaptea putere. Se poate constată, că în timpul 
din urmă și presa noastră a luat un avânt im- 
bucurător. Azi vedem în mijlocul nostru un. 
număr frumos de ziariști, cari se îngrijesc ca 
lucrurile bune ce se fac aici, să se imprăştie în 
toate părțile. Inchin acest pahar pentru repre- 
zentantii presei noastre. (Aplauze). 

Cu acestea incheindu-se partea oficioasă, 
dl Ermil Borcia dă. cetire câtorva improvizații 
de-ale Dsale, în versuri, cari, cu umorul lor să- 


mâtos şi cu forma lor necăutată, fac un haz 


general. Lăsăm să urmeze două-trei la întâmplare: 


Abdul Hamid, de când ştie Centenarul lui Şaguna 
Că în temniţa de atat Demo, dar simplu sa sărbat, 
Din Ungaria „Românii“ Cu o stradă Magistratul 
N'au harem — s'a împăcat. Sibiian ne-a onorat, 
a 
Bosnia e anexată 
Cu mult tact şi ager zel, 
Uniforma cea mai nouă Pân' la centenarul dublu 
Nu s'a murdărit de fel! Doar i-o vom fi ridicat. 
Monarchia e salvată + 
De un european scandal. Văl de umbre se tesuse 
Şi la culme vesel joacă Peste ul nostru viitor, 
Sârba — domnul Aerenthal. Când o strasnică Lumină 
+ Răsări din Consistor. 
Moderaţii fae progrese. 
Rezultatul e splendid 


Să sperăm că şi statuia 
Eminentului Prelat 


Şi un plan măreț de „Bancă 

Căci programe au chiar două Culturală“ se născu. — 

Insă nau nici un — partid. Cultura? — sa pus „ad acta" 
a Banca însă se făcu 

După banchet, publicul a vizitat expoziţia 
organizată de şcoala de industrie din localitate, 
rămânând încântat de cele văzute. 

Seara, la orele 8, a avut loc concertul 
„Reuniunei române de muzică“ din Sibiiu. Cu 
această ocazie am avut din nou prilejul de-a 
ascultă pe lângă un cor excelent, minunata voce 
a dnei Veturia Triteanu gi pe sărbătoritul nostru 
bariton, preotul Octavian Mureșanu. 

Dar, ce ne-a fermecat mai mult, dându-ne 
şi chezăşia unei puteri creatoare in muzică, la 
concertul acesta, a fost: „Rugăciune“ şi „La 
arme“, două compoziţii noui ale dlui Liviu 
Tempea. 

Dealtfel noul director al „Reuniunii“ ne e 
cunoscut de mult şi noi știm să ne-așteptâm la 
prestaţiuni muzicale cât de mari din parte-i. 


Ziua a doua. 


Ședinţa de încheere. 

Şedinţa se deschide la ora 10 jum. Se ci- 
tesc mai intâi numeroase telegrame de felicitare, 
apoi o călduroasă adresă dela marele filoromân, 
profesorul Urban Jarnick din Praga. 

DI Virgil Cioban preot militar în Viena 
prezintă următoarea. propunere: Asociaţiunea se 
adreseze o rugare către ministerul de războiu, 
in care să ceară încuviințarea, ca preoţii mili- 
tari să poată deschide în serile de iarnă, cursuri 
de scris şi cetit pentru soldaţii români. Propu- 
nerea să transmite comitetului. 

Urmează raportul comisiei financiare, făcut 
de dl V. Osvadă. Raportorul găsește că socote- 
lile comitetului central sunt exacte. Averea Aso- 

ciațiunii este astăzi de 879,180 cor 51 fil. ve- 
niturile fondului general sunt prevăzute cu suma 
de 34,382 cor. iar cheltuelile su 34.304 cor., re- 
zultând un excedent de 78 cor. Venitul total al 
fondurilor şi fundaţiunilor este de 60,295 cor., 
din cari se adaugă la capital 10,790 cor. 

Di Dr. V. Branişte raportează în numele 
comisiei cenzurătoare. Asociaţiunea — zice dl 
Branişte — are o îndoită menire: 1) de a in- 
termedia poporului cunoştinţele necesare; 2) şi 
de a creă mijloacele pentru apărarea culturii şi 
literaturii noastre. 

Trebue să ferim instituţiile noastre de in- 
fluente străine. In limba românească, noi îmbră- 
căm adesea cugetări străine, Aici, pe terenul 
acesta este chemarea Asociaţiunii. Chiar şi ramul 
economie trebue luat între preocupaţiile noastre, 
Vieaţa culturală este condiţionată de starea eco- 
nomică. Asociaţiunea a și publicat concurs pen- 
tru un conferenţiar agronomic. 

Mai departe ar fi necesar să se ţie mai 
multe conferenţe şi să se înfiinţeze mai multe 
biblioteci pentru popor. Când facem ceva pentru 
popor, să nu fie numai o aparenţă. In privința 
asta se fac multe greşeli. La noi se tolerează 
conferenţiari, cari nu știu româneşte sau nu 
stăpânesc indestul materialul conferenţii. Cărţile 
tipărite de Asociaţiune nu sunt toate corăspun- 
zătoare. Comisia îşi dă seama de greutăţi, şi-şi 
exprimă dorinţa, ca din partea comitetului să se 
elaboreze un plan special, un nou program de 
acţiune, 

S'a propus aceasta unei secţiuni agrono- 
mice. Chestia aceasta nu se poate rezolvi definitiv. 

Ne-a preocupat mult și chestia despărţă- 
mintelor. N'ar fi rău, dacă sar institui, cum s'a 
propus, secretari de despărţăminte. Idea asta 
s'ar puteă realiză cu timpul. 

S'a mai propus ca Asociaţiunea să editeze un 
calendar naţional. Cea mai căutată carte la po- 
porul nostru este călindarul. Un calendar bine 
redactat este un mijloc excelent pentru atingerea 
scopurilor Asociaţiunii. 

S'a propus incorporarea societăţilor de me- 
seriaşi în cadrele Asociaţiunii. Acesta este un 
plan primejdios. De ce să disolvăm societăţi exi- 
stente bune? 

In numele comisiei cenzurătoare, dl Bra- 
niște face următoarele propuneri: 

1. Adunarea să ia act de raportul general. 

2. Adunarea îşi esprimă doliul pentru membri 
decedați. 

3. Adunarea invită comitetul să facă pro- 
pagandă mai mare pentru înscrierea de membri noi. 

Comitetul să ia in desbatere propunerea 
dlui Stoica. 

5. Să se acopere cheltuielile conferenţiarilor 
poporali. 

6. Comitetul să cenzureze şi din punctul 
de vedere al limbii broşurile poporale ale Aso- 
ciaţiunii. 

7. Adunarea învită comitetul să desvoalte, 
conform regulamentului şi între marginile posi- 
bilităţii, mai multă activitate literară.“ 

Toate aceste propuneri sunt primite de 
adunare. In urmă comisia își exprimă părerea 
de bine pentru reinfiinţarea revistei „Transil- 
vania“, aduce mulţumirile sale pentru dicţio- 
narul topografic întocmit de dnii Silvestru Mol- 
dovan şi N. Togan și regretă că autorităţile pun 
tot felul de piedeci în calea despărţămintelor 
Asociaţiunii. A 

1 se dă apoi cuvântul dlui Goga, secretarul 
literar al Asociaţiunii. Critica dlui Branişte e 
nedreaptă, zice dl Goga; Nu-i adevărat, că Aso- 
ciaţiunea n'ar fi muncit de-ajuns pe terenul li- 
terar. Dsa a propus acum 3 ani înființarea unei 
reviste pentru popor. S'a înființat atunci: „Țara 
Noastră“, care însă a trebuit să fie sistată după 
un an. Tot DSa a propus ca revista „Transil- 
vania să rămână în forma unor Anale. Comi- 
tetul nu i-a primit propunerea. A propus apoi ca 

biblioteca poporală a Asociaţiunii să apară lunar. 
Nici propunerea aceasta nu i-s'a primit. Toate 
năzuinţele nobile ale Asociaţiunii se sfarmă de 
neputinţele materiale. 

Ar fi de dorit, ca membrii, care vin odată 
pe an la adunările Asociaţiunii, să se lase de 
obiceiul rău al criticei. Mai bine ar veni cu pla- 
nuri serioase de acţiune. In sfârşit soartea unei 
societăţi nu poate fi legată de o singură per- 
soană, de un secretar care este mai mult un 
organ executiv. Trebue să lucrăm cu toţii, dacă 
vrem ca Asociaţiunea să dea roade. 

In numele comisiei pentru înscrierea de 
membri noi, dl Crăciunescu raportează, că s'au 
mai înscris 10 membri fundatori, 27 pe viaţă, 22 
ordinari şi 23 ajutători. In total s'au incassat 
2:899 cor. 

DI Tăstăuanu spune că s'a primit o învi- 
tare a secţiei Dej, pentru de a se ţine viitoarea 
adunare generală acolo. Se primeşte. 

Dl Andreiu Bârseanu rostește apoi, drept 
incheere, următoarele frumoase cuvinte: Constat 
cu bucurie, că discuţiile din adunare s'au ţinut 
la nivel. Putem fi mulţumiţi şi cu rezultatele 
materiale. 

Dacă Asociaţiunea n'ar face altceva decât 
ar da prilej fruntașilor noştri de a se întâlni — 
şi acesta ar fi un rezultat. 

Cu această ocazie am văzut, că acelaşi 
sentiment ne călăuzește pe toţi: să lucrăm din 
toate puterile pentru înaintarea poporului nostru. 

Scriitorul ungur, baronul Eötvös a spus 
odată, că nizuinţele ‘de cultură ale naţionalită- 
ţilor sunt o întrecere de a ajunge pe vârful unui 
deal. Care naţionalitate va ajunge mai curând 
pe vârful dealului, aceea va birui. — Şi noi 
luăm parte la intrecerea aceasta, am dori însă, 
ca să nu ni-se pună piedeci în cale. (Aplauze). 

Pe sufletul nostru vrem să fim noi stăpâni. 
Ne-am jertfit averea şi sângele pentru ţară. Su- 
fletul nu ni-l vom jertfi însă niciodată. (Aplauze 
puternice). Peste sufletul nostru avem un singur 
stăpân, pe Dzeu, care ni l-a dat. (Aplauze). 

Mulţumesc încă odată pentru interesul ce 
l-aţi arătat pentru lucrările Asociaţiunii şi do- 
resc să ne întâlnim in aceeaşi armonie şi dra- 
goste frăţească (Aplauze. Ovaţii). 

După cuvintele dlui Gavril Tripon advocat în 
Bistriţa, care, în numele adunării, mulţumeşte 
comitetului şi îndeosebi dlui preşedinte pentru 
tactul şi înţelepciunea cu care conduce lucrările 
Asociaţiunii, şedinţa se închide la ora 1. 

+ 

După prânz, la orele 4, dl Branişte şi-a 
desvoltat conferința sa, despre activitatea filoso- 
fică a regretatului fost preşedinte de onoare al 
Asociaţiunii, Al. Mocsonyi. 

Conferenţiarul spune că Mocsonyi a dus 
cu el în mormânt un întreg nou sistem de filo- 
sofie, căruia din lipsă de timp, nu i-a putut da 
forma. vie a luminii. 

Făcându-ne să înţelegem pierderea suferită 
prin moartea filosofului, — dl Braniște își în- 
cheie conferinţa. 

Cu un strălucit bal dat de „Reuniunea fe- 
meilor române“ din Sibiiu, ziua adoua, a serbă- 
rilor „Astrei“ s'a sfârşit. 

k 

Joi seara sa reprezentat în teatrul orăge- 
nese de aici „Jertfa“, piesă de Miclescu şi „Şe- 
zătoarea“ cunoscuta operetă a dlui Dr. Tiberius 
Brediceanu. 

Diletanţii au muncit serios pentru ca să 
scoată ceva dintr'o piesă slabă. Dşoara Claudia 
Goga are mult temperament artistic, Bunăvoinţă 
şi dragoste de scenă are și dna Vătăşanu şi şi 


di Baăilă, 
„Şezătoarea* a decurs ca totdeauna: se- 


nină şi înviorătoare. Uvertura spune atât de 
mult, încât ne îndatorează cu o revenire mai 
largă... 

CRONICA EXTERNĂ. 


Anarhia în China. „Times“ află din Peking, 
că niciodată nu s'au intâmplat atâtea abuzuri 
și crime ca de rândul acesta in China. Regentul 
actual patronează în mod abuziv pe Manciurieni 
în contra Chinezilor băștinași. In funcţiile impor- 
tante nu se numese decât numai manciurieni. 
Astfel regentul actual a numit dintre cei doi 
fraţi ai săi, pe unul ministru de marină iar pe 
celălalt ministru de războiu. Ambii prinți sunt 
prea tineri, ca să poată fi vrednici de funcțiunea 
lor. Mandarinii chinezi cer depunerea regen- 
tului, mai ales că trăește retras şi nu pricepe 
ce se petrece în jurul său. Situaţiunea aceasta 
desperată se spune că a creat-o soacra regen- 
tului, care nu se gândește decât la imbogăţirea 
familiei sale. Marii mandarini sunt cu toţii însă 
în contra ei. 

© 

Anglia ia măsuri în contra vaselor ce întră 
în porturile sale. Mare sensaţiune produce în 
Filadelfia o circulară a consulului englez, în care 
se pune in vedere tuturor căpitanilor de vapoare 
că, în anumite cazuri, să nu se apropie decât 
cu cea mai mare precauțiune de porturile An- 
gliei. Când se dau circulare de aceste de obicei 
se explică cauza, arătându-se, spre pildă că se 
fac manevre, ori vre-o altă împrejurare ce în- 
dreptăţeşte o astfel de măsură. De astădată însă 
nota circulară în cestiune se termină spunând, 
că relaţiunile dintre Anglia şi celelalte Puteri 
sunt atât de încordate, încât fără de întinse mă- 
suri de precauţiuni nu se va mai putea întră 
întrun port englez. 

o 

Eventuala izbucnire a conflictului greco-turc. 
Se anunță din Creta că locuitori greci din această 
insulă au luat hotărârea de a luà parte la ale- 
gerile grecești şi de a-şi trimite reprezentanţi în 
camera din Atena. 

Ştirea a produs enormă sensaţie aci. Dacă 
s'ar adeveri acest lucru, conflictul dintre Turcia 
şi Grecia ar izbueni din nou mai puternic. Căci 
turcii sunt decişi a face ori ce sacrificii pentru 
a şi pâstră drepturile lor. 


Adunarea generală 
a 
„Reuniunii sodalilor români din Sibiiu“. 


Duminecă, în 26 Septemvrie n. 1909, Reu- 
niunea meseriagilor noştri sibiieni, din prilejul 
tinerii adunării generale, a avut o rară şi înăl- 
ţătoare sărbătoare. La ora 2 p. m. salele spa- 
țioase ale Reuniunii erau tixite de membri: mă- 
estri și sodali, dornici de a afla rezultatele fi- 
nale, la care Reuniunea a ajuns după activitatea rod- 
nică desvoltată pe toate cărările, ce duc așeză- 
mântul la înflorire, iar pe membrii săi la mån- 
drie și iîndestulire, 


In cuvântul de deschidere al adunării, pre- 
zidentul nostru dl Victor Tordăşianu trece în re- 
vistă toate lucrările mai de căpetenie săvârşite 
la Reuniune în timpul celor 12 ani, decând d-sa 
conduce Reuniunea. Aduce tributul recunoştinţei 
sale tuturor acelora, cari mână de ajutor au dat 
Reuniunii spre a să vedeă adăpostită în casa pro- 
prie, pe care noi să fim stăpâni și în care, ne- 
conturbaţi de nime, să putem urmă spre ţintele 
înscrise în inimile noastre ale tuturora. Tractând 
despre frumoasele rezultate obţinute în toate în- 
treprinderile zice: „Va veni o vreme, când nu 
va fi meseriaş român, ori unde s'ar găsi el, care 
să nu urmeze exemplele grăitoare ale meseria- 
şilor noştri sibiieni, grupaţi sub stindardul nostru, 
căci noi nu ne-am mulţumit a adună în jurul 
nostru numai pe sodalii noştri, ci adunat-am, 
chemat-am la lucru pe vrednaicii măestri, apoi 
pe viitorii meseriaşi, învăţăceii noştri, ba pus-am 
la contribuire şi pe femeile noastră. Din această 
lucrare armonică a noastre vedem inchegându-se 
familii de ale noastre de meseriași; vedem așe- 
zându-se în oraşul nostru tot mai mulţi măestri 
desinestătători; vedem cum mereu curg, ca la 
un adevărat focular şi aproape zilnic, calfe şi 
învăţăcei, doritori de a-se încălzi şi a se lumină 
în apropierea noastră etc. etc.“ 

In cele din urmă dl Tordășianu, făcând 
menţiune de darurile, cu cari Reuniunea a ţinut 
să-l recompenseze pentru ostenelile sale, anume 
de inelul ce i-s'a dăruit; de albumul cu iscăli- 

turile membrilor; de scaunul de onoare; de 
„Cartea de dureroasă memorie“, când d-sa a 
fost greu bolnav; de fondul „Victor şi Eugenia 
Tordăşianu pentru înzestrarea fetelor sărace şi 
cu alipire către Reuniune“; de prețiosul orologiu 
de perete etc. etc., mulţumeşte membrilor şi asi- 
gurându-i de dragostea sa, declară adunarea des- 
chisă. 

In vastul raport general al comitetului 
cu deviza: „Prin stăruință la izbândă“. şi cetit 
de notarul S. Duca, să expune cum cârmacii 
Reuniunei, spre a o scăpă de șicanele stăpânilor 
de case pe deoparte, iar de alta de ruşinea şi 
de insemnatele daune materiale şi morale, pri- 
cinuite de desele mutări dintro locuinţă intr'alta, 
au apelat la generozitatea patronului nostru, a 
|, P. S. Sale Domnului arhiepiscop şi metro- 
polit loan Meţianu şi a venerabilului Consistor, 
de a cumpără pe seama Reuniunei casa din 
strada Bruckental Nr. 17 şi de a o închiriă de- 
ocamdată pentru Reuniune, cu rezerva, ca aceasta, 
când îi va sta în putinţă s'o răscumpere. Cererea, 
încoronată de succes, Reuniunea din 1901 este 
adăpostită în această casă. La 1905 o parte a 
caselor au fost reedificate, când s'a avut în ve- 
dere atât ridicarea rentabilităţii caselor de inchi- 
riat, cât şi mai ales să creăm pentru Reuniune 
localități încăpătoare şi atrăgătoare. Reuniunea 
astăzi dispunne de o sală mare, spațioasă în etagiu 
şi spre stradă şi de-o sală potrivită pentru bi- 
liard. Din casele de închiriat se incasează in 
chirie anuală aproape una mie opt sute cor., 
fără salele folosite de Reuniune, pentru cari am 
puteă compută o chirie de cel puţin 500 cor. 
Intre chiriaşi se numără și „Reuniunea română 
agricolă sibiană“ şi „Reuniunea română de în- 
mormântare din Sibiiu“, instituţiuni acestea, cari 
contribue la ridicarea moralului membrilor noştri 
şi la înmulţirea venitelor şi la întărirea clasei 
noastre de mijloc etc. 

Darea de samă despre înfiinţarea şi in- 
mulţirea numeroaselor fonduri ale Reuniuni, 
sunt cu o dovadă mai mult la ce se poate ajunge 
din unirea forţelor, din stăruința de a adună mei 
bucuros puţin dar dela mulţi, decât multişor dela 
puţini. Fondul văduvelor şi al orfanilor în răstimp 
a avut venite: cor. 2822:62, dintre cari core 
1427:19, daruri în a:mintirea iubiţilor răposaţi; 
cor. 5083:62 din crucerii aruncați în lădiţele sà- 
racilor; cor. 520-25 adunaţi de prezident cu „Pă- 
lăria D-zeu vede“ la producţii ete. Cheltuindu-se, 
pentru cununi pe cosciugul unor membri răpo- 
saţi mai marcanţi, suma de cor. 202:32, el astăzi 
dispune de cor. 2620:30. Cu considerare la ser- 
bările jubilare, Reuniunea din pietate cătră ma- 
rele Şaguna, care a fost primul ei patron, i-a dat ace- 
stui fond numirea „Fondul Andreiu Baron de Şaguna 
pentru ajutorarea văduvelor şi orfanilor“. Fondul 
„Victor şi Eugenia Tordășianu pentru înzestrarea 
fetelor sărace“, a avut venite totale cor. 1979:0, 
din cari cor. 179835 daruri dela particulari. 
„Fondul Episcopul Nicolae Popea pentru masa 
învăţăceilor meseriaşi“ are cor. 1.723:19. „Fondul 
Neatacabil“ cor. 1.421:95. „Fondul expoziţiei ju- 
bilare“ cor. 564:—. „Fondul.Dr. D. P. Barcianu 
pentru ajutorarea calfelor fără de lucru“ cor. 
524-—. „Fondul Bechnitzi cor. 340:63. „Fondul 
expoziţiei anuale“ cor. 330:08. Fondul despăr- 
tământul femeiesc“ cor. 23061; „Fondul jubilar 
N. Cristea pentru monumentele bărbaţilor bine- 
meritaţi ai meseriașilor“ cor. 23011. „Fondul 
disponibil“ cor. 150:97. „Fondul steagului“ cor. 
93'— „Fondul congresului“ cor. 34.56, „Fondul 
de 20 bani (al Halei) pentru cumpărarea unei case 
cu hală de vânzare“, căruia s'a pus bază cu 
contribuirea de câte 20 bani a prezidentului 
Tordăşianu şi alor 6 prietini ai săi, este pro- 
prietarul casei, preţuită cu cincizeci mii cor., şi 
datoraşul celorialte fonduri cu sumele cu cari 
au concurs la plătirea capitalului investit în casă. 
El a avut, pe lângă chirii şi pe lângă sumele 
investite de Consistor la cumpărare și la reedi- 
ficare, următoarele venite: cor. 6765:09 din da- 
ruri dela particulari; cor. 1494-03 dela produc- 
țiunile publice ale Reuniunei ; cor. 8474 inte- 
rese după depuneri etc. Intre erogaţiunile lui, 
pe lângă sumele solvite in dare, pentru repara- 
turi, pentru asiguraţiunea contra focului etc., se 
numără cor. 15.078:34 replătire de capital (din 
cari cor. 1:500, avansați fără interese de membrul 
onorar P. Lucuţa) şi coroane 7:035.20 plătiţi în 
interese; datoria fondului e, afară de sumele 
avansate de fondurile proprii, ceva preste două- 
zeci mii cor. Averea curată a Reuniunii, după 
subtragerea datoriilor, dau suma de aproape 23 
mii cor., etc. 

După protocolul fundamental, la Reuniune 
în restimp au fost înscrişi 741 membri ordinari, 

iar după protocolul anului curent Reuniunea în 
1909 dispune de 84 membri ordinari, 124 aju- 
tători, 8 fundatori, 17 pe viaţă și 4 onorari. 


In partea privitoare la afacerile pur mese- 
rieşeşti se enumără interesul purtat de Reu- 
niune la aşezarea învăţăceilor la meserii; oero- 
tirea şi ajutoarele exoperate pentru invăţăcei. 
pentru sodali şi pentru măestri, îndemnarea so- 
dalilor de a se perfecţionă ìn străinătate; aran- 
jarea unui curs de contabilitate; aranjarea cu 
concursul Reuniunii egricole a mare: expoziţii 
industriale din 1902 ete. 


In restul raportului se scot în relief meri- 
tele câştigate pentru cuuzele meseriașilor de o 
samă de bărbaţi vrednici, intre cari de prezi- 
denţii Reuniunielor surori şi îndeosebi de profe- 
sorul G. Precup, totodată prezident al Reuniunii 
din Blaj, apoi de cătră fostul dirigent al corului, 
dl Candid Popa, de cassarul FI. Cruciţă, de 
membrul în comitet loan Bologa, măestru pan- 
tofar şi de compactorul Petru 1lieş. 


Adunarea generală, după ce ia raportul co- 
mitetului cu aprobare la cunoștință, la propune- 
rea comisiunei de reviziune a socotelilor, com- 
pusă din membrii Emi! Petruţ, George Mocian şi 
Vasile Banu (raportor G. Mocian) aprobă socote- 
lile Reuniunei In regulă purtate și documentate 
şi dă comitetului absolutorul. In conformitate cu 
propunerile comitetului, adunarea generală, cu 
considerare la meritele câștigate pentru cauzele 
meseriașilor, proclamă cu mare însufleţire drept 
membri onorari ai Reuniunei pe dnii: Canâid 
Popa, fost dirigent al corului Reuniunei; Fiorea 
Cruciţă, vechiu cassar; loan Bologa, vechiu mem- 
bru în comitet; Petru llieş, compactor şi pe 
profesorul Gavriil Precup, prezident al societăţii 
meseriașilor din Blaj; mai departe exprimă con- 
dolenţă pentru membrii răposaţi; încuviiațează 
procurarea din pietate a unui bust potrivit al muit 
regretatului Nicolaie Cristea, fost întemeietor şi 
prezident onorar al Reuniunii, care să se așeze 
la intrarea din etaj; decretează revista „Munca“ 
din Sebeşul-săs. drept organ oficial al Reuniunii 
şi-i votează un ajutor de cor. 50; încuviinţează 
scoaterea în tipar a „Anuarului“* al 2-lea, in care 
să se dea, între altele, biografia şi portretul pa- 
tronului nostru, al I. P. S. Sale Domnului arhi- 
episcop şi metropolit 1. Meţianu, al membrilor 
onorari C. Stejar, Pant. Lucuţa, D. Cunţan, Si- 
meon Simoneti (Sălişte), cum şi al membrilor 
onorari proclamaţi în adunarea generală de fată; 
apoi date statistice despre statul meseriaşilor 
noștri din toate centrele etc. ete. Urmând la 
ordinea zilei desărcinarea fostului comitet, adu- 
narea generală, având in vedere înmulţirea agen- 
delor, înființează, pe lângă postul de cassar, un 
post de cassar contabil, tot asemenea pe lângă 
postul de notar şi bibliotecar, câte un post de 
ajutor de notar şi ajutor de bibliotecar. Membrul 
fundator P. Moga, cu considerare la starea de 
înflorire, la care Reuniunea s'a înălţat, mulţumită 
zelului desvoltat de comitetul ei, propune, iar 
adunarea generală votează mulțumită şi recunoş- 
tinţă fostului comitet. 


V.-prezidentul G. Poponea, înainte de a se 
pune la cale alegerea noului comitet, rostește o 
cuvântare pătrunzătoare şi bine simțită, în care, 
raportându-se la avântul imbucurător, ce l'a luat 
Reuniunea, şi care a pus în uimire pe toţi câţi 
s'au interesat de soartea şi binele ei, a pus în 
uimire pănă şi pe străini, cărora nu odată le-a 
stors admiraţiunea — face apel la meseriaşi, ca 
însufleţindu se de starea în care ne găsim, să şi 
strângă rândurile, să se jertfească şi mai mult 
pentru cauzele noastre, ca ăst mod să inălțăm 
tot mai sus bunul nume al aşezământului, care 
poartă numele nostru. Să luăm drept pildă de 
urmat în această privinţă pe bărbatul faptelor, 
pe prezidentul nostru, în care am avut sincer 
povătuitor, desinteresat muncitor, stăruinţei și 
indemnurilor căruia avem să atribuim cinstea 
şi binele la care ne-am avântat. Drept aceia pro- 
pune, iar adunarea generală votează preziden- 
tului Tordăşianu mulţumita şi recunoştinţa sa. 


Trecândus-e la alegerea comitetului şi a 
funcţionarilor, la propunerea membrului I. Stanciu 
se proclamă aleşi: prezident Victor 'Tordăşianu, 
vice -prezident George Poponea, conducătorul 
tehnic al tipografiei arhidiecezane; notari: St. 
Duca şi N. Roşca, cul. tip.; cassari: Florea Cru- 
ciţă, croitor şi Nicolae Stoica (cassar contabil), 
cul. tip.; bibliotecari: George Trifan, cul. tip. 
şi loan Miga, sodal pantofar; controlor: loan 
Stanciu, măestru zugrav; arhivar: George Joan- 
drea, cul. tip., iar membri în comitet, ordinari: 
George Săsărman, măestru pantofar; George 

Mocian 'şi Dumitru Axente, cul. tip. şi Vasile 
Ban, măestru cismar; suplenţi: loan Roman, 
măestru frizer; Laurenţiu Nemeş, măestru pan- 
tofar; Victor Maniu, măestru frizer şi Nicolae 
Chirca, sodal rotar. 


Exhauriată ordinea de zi, prezidentui Tor- 
dășianu, multumind numeroşilor participanţi pentru 
armonica conlucrare şi exprimând recunoştinţa 
sa vice-prezidentului G. Poponea pentru cuvin- 
tele incurajatoare, il roagă atât pe dsa, cât şi 
pe ceialaiţi membri, să fie la posturile lor, ca 
astfel să putem desăvârşi opera plăsmuită de 
vrednicii noştri înaintaşi şi declară adunarea ge- 
nerală incheiată. 

Un binevoitor al meseriaşilor. 


Voi gânduri. 
Vă duceti călătoare 
Ca râuri cristaline, 


Să vă 'mbătaţi de soare 
De razele-i senine. 


Ori mergeţi turburate, 
Ca valuri de furtună, 
Să plângeţi pe 'nserate 
La razele de lună... 


Voi gânduri, flori de vară, 
A dragostii solie, 

De ce mă chiamă iară 

A voastră 'mpărăţie ?1 


De ce mă chiamă iarăși, 
Spre neajunsa zare, 
Sălbatioii tovarăși 

Din tainica cărare?! 


Le ce porni nebună, 
A inimii bătaie 
Când trebuiă s'apună 
La prima ei văvaie?]... 
Elena din Ardeal, 


Deschiderea congresului bisericesc s'a făcut 
Joi printr'un serviciu religios oficiat la catedrală. 
Azistă metropolitul Meţianu, episcopii şi toţi re- 
prezentanţii marcanţi ai clerului nostru. 

Metropolitul Meţianu a ţinut un cuvânt de 
deschidere. S'au făcut apoi formalităţile obici- 
nuite. La apelul nominal au răspuns 71 deputaţi, 
Lucrările continuă. 

FYVVVUVVITVUVI VI 
„GEOGEANA“, 


institut de credit și economii, societate pe acții 
——— în Geoagiu (Algy6gy). === 

Primeşte depuneri spre fructificare : 

Cu 4:40, dacă anunţul e scurt. 
Intrucât permite starea cassei, aceste se 
replătesc și fără anunț. | 

Cu 5%, dacă sumele sunt cel puțin 
de 500 cor. şi terminul de anunț 15 zile. 

Cu 51/2% dacă se depun sume de 
1000—2000 cor. cel puţin pe 1 an, cu 
anunţ statutar. 

Sume mai mari, după învoeli speciale. 

Depuneri de ale corporaţiunilor cul- 
turale se retribuesc cu 6%. 

Darea de interese o plătește insti- 
tutul. 

Interesele se capitalizează de două 
ori pe an: în 80 Iunie şi 31 Decemvrie. 

Depuneri şi ridicări se pot face şi 
prin postă, ori prin mandate de cec. De 
asemenea punem la dispoziţia celor do- 
ritori cassete de economizare. 


Direeţiunea. 


rooe AAAA ADi 

Tiparul tipografiei Arhidiecezane în Sibiiu. 

